Παραλειπόμενα από τη Σαλαμίνα… | covert angels\n← Σαν σήμερα το 1935 στον Ριζοσπάστη\nΙδρύθηκε Σύλλογος Ευζώνων Προεδρικής Φρουράς →\n29/09/2015 · 15:40\nΠαραλειπόμενα από τη Σαλαμίνα…\nΤυπικό δείγμα ελληνικής τριήρους των κλασσικών χρόνων. (Πίνακας του Χρήστου Γιαννόπουλου για τις εκδόσεις Περισκόπιο)\nΣαν σήμερα έγινε, το 480π.Χ. η επική ναυμαχία της Σαλαμίνας. Μία ναυμαχία για την οποία έχουν γραφεί πολλά σενάρια. Με τα «αν» όμως, δε γράφεται η ιστορία. Η ιστορία που επαναλαμβάνεται. Γι’ αυτό και δε θα σταθώ σε ανάλυση της ναυμαχίας καθώς τα περισσότερα είναι λίγο- πολύ, γνωστά. Θεωρώ όμως ότι κάποιες λιγότερο γνωστές λεπτομέρειες σχετικά με το πολιτικό και στρατιωτικό υπόβαθρο της ναυμαχίας που μετά από σχεδόν 2500 χρόνια, παραμένον επίκαιρες, πρέπει να έρθουν πιο κοντά στην επιφάνεια αντί να ακολουθήσουν την πορεία του περσικού στόλου…\nΠολλοί ερευνητές και ιστορικοί έχουν αναρωτηθεί και εξαντλήσει το θέμα της σπουδαιότητας ή όχι της ναυμαχίας της Σαλαμίνας. Τα πράγματα, θεωρώ, είναι πολύ πιο απλά. Η ναυμαχία της Σαλαμίνας, είναι ένα ιστορικό γεγονός, αδιαμφισβήτητο, ως γεγονός. Η σπουδαιότητά της ως γεγονός μπορεί να αμφισβητηθεί μόνο υπό το πρίσμα ότι ο στρατός του Ξέρξη παρέμεινε ουσιαστικά αλώβητος και κραταιός στην Ελλάδα «πάνω από το αυλάκι» μετά τη ναυμαχία της Σαλαμίνας. Στην ουσία, μετά τη ναυμαχία, έπρεπε να υπάρξει η νικηφόρα μάχη των Πλαταιών για να εξαλειφθεί η παρουσία της Περσικής στρατιωτικής ισχύος στην Ελλάδα.\nΑν όμως η ναυμαχία της Σαλαμίνας είχε λάβει άλλη τροπή και η έκβασή της δεν ήταν νικηφόρα για τους συνασπισμένους Έλληνες, τότε πολύ απλά δε θα μπορούσαν να έχουν υπάρξει οι Πλαταιές. Τουλάχιστον όχι με τη σπουδαιότητα και το «τελεσίδικο» που τις ξέρουμε σήμερα. Διότι χωρίς τη Σαλαμίνα και την ελληνική νίκη στα στενά της, όλη η ΕΛλάδα βόρεια του Ισθμού θα είχε παραδοθεί και «συμμαχήσει» με τους Πέρσες και η Πελοπόννησος θα ήταν περικυκλωμένη. Ανεξάρτητα του κοντόφθαλμου σχεδιασμού της άμυνας στον Ισθμό, οι Πέρσες θα μπορούσαν να αποβιβάσουν στρατό οπουδήποτε στην Πελοπόννησο, ακόμη και να σπάσουν τον τεράστιο (τον μεγαλύτερο που είχε συγκεντρωθεί μέχρι εκείνη τη στιγμή στην ανθρώπινη ιστορία) στρατό τους σε δύο τμήματα και να στείλουν ταυτόχρονα στρατεύματα στη βόρεια Πελοπόννησο και τη Λακωνία, κλείνοντας τα όποια στρατεύματα των ελληνικών πόλεων-κρατών σε μία θανάσιμη λαβίδα.\nΑν και όχι της ίδιας σπουδαιότητας με τη μάχη στις Πλαταιές αλλά σίγουρα απαραίτητη στην υποβολή της σφραγίδας και το κλείσιμο του φακέλου των περσικών πολέμων του 479π.Χ, ήταν η μάχη στη Μυκάλη με τους Έλληνες πεζοναύτες να καταστρέφουν τον υπόλοιπο περσικό στόλο που ναυλοχούσε εκεί και θέτοντας ένα τέρμα στην επικίνδυνη- όσο και ενοχλητική παρουσία της περσικής αρμάδας στο Αιγαίο.\nΠαρ’ όλα αυτά, με τα «αν» δε γράφεται η ιστορία και είναι πέραν πάσης αμφιβολίας ότι όποια μάχη από τους περσικούς πολέμους κι αν είχε άλλο αποτέλεσμα (Σαλαμίνα, Πλαταιές, Αρτεμίσιο, Θερμοπύλες, Μυκάλη, ακόμη κι ο Μαραθώνας δέκα χρόνια πριν τη Σαλαμίνα), η κατοπινή ιστορία θα ήταν πολύ διαφορετική. Και υπάρχουν κάποια στοιχεία του πολιτικού και στρατιωτικού υποβάθρου της ναυμαχίας που αξίζει να δούμε διότι παραμένουν επίκαιρα. Και καταδεικνύουν τον τρόπο που θα έπρεπε να μπορούμε να λειτουργήσουμε σήμερα ως κράτος. Κράτος ενιαίο και όχι η κάθε πόλη χωριστά…\nΑς δούμε πρώτα- πρώτα τις αντίπαλες δυνάμεις. Οι συνασπισμένοι Έλληνες είχαν 368 τριήρεις. Σε αυτές προστίθενται και 15 πεντηκόντοροι (πλοία με πενήντα κουπιά, 25 από κάθε πλευρά του σκάφους) της Αθήνας, οι οποίες όμως, είναι σίγουρο πως είχαν μονάχα βοηθητικό ρόλο (και σε έναν αεροπορικό πόλεμο σήμερα, αν είχε η ΠΑ ένα σμήνος F-5 ή F-102, σίγουρα μόνο βοηθητικό ρόλο θα μπορούσε να έχει…). Από τις πόλεις- κράτη που πολεμούσαν με τους συνασπισμένους Έλληνες, την ισχυρότερη μοίρα την προσέφερε η Αθήνα (180). Τη δεύτερη ισχυρότερη μοίρα την είχε η Κόρινθος (μόλις 40) και ακολουθούσαν η Αίγινα με 30, τα Μέγαρα και η Χαλκίδα με 20 και μόλις 6η η Σπάρτη με 18 τριήρεις. Αναλυτικά τα πλοία του ελληνικού στόλου φαίνονται στον παρακάτω πίνακα.\nΑθήνα Κόρινθος Αίγινα Μέγαρα Χαλκίδα Σπάρτη Σικυών Επίδαυρος Αμβρακία Ερέτρια\n180 40 30 20 20 16 15 10 7 7\nΤροιζήνα Νάξος Ερμιόνη Λευκάδα Κέα Στύρα Κύθνος Κρότων Λήμνος Τήνος\n5 4 3 3 2 2 1 1 1 1\nΑξίζει να σημειωθεί ότι το σκάφος της Λήμνου αυτομόλησε στον ελληνικό στόλο (όπου και άνηκε έτσι κι αλλιώς) μετά το Αρτεμίσιο ενώ της Τήνου, λίγο πριν τη ναυμαχία! Δε θα πρέπει να περάσει απαρατήρητο επίσης ότι ο Κρότων, η αποικία αυτή στην κάτω Ιταλία, έστειλε άνδρες να συνδράμουν στον αγώνα των Ελλήνων. Κι ενώ η Λευκάδα είχε στείλει τα πλοία της να ενωθούν με τον υπόλοιπο στόλο, τα πλοία της Κέρκυρας, κρατούσαν μία σχετικά μετριοπαθή στάση αναμονής, αναμένοντας τις εξελίξεις ανοιχτά των ακτών της Ηλείας…\nΤο μέγεθος της περσικής αρμάδας είναι λίγο πιο δύσκολο να εκτιμηθεί καθώς είχε προηγηθεί η καταστροφή μέρους του περσικού στόλου λόγω της ναυμαχίας και της καταιγίδας στο Αρτεμίσιο. Ενώ γνωρίζουμε ότι ξεκίνησαν με 1200 πολεμικά πλοία, τα μεγέθη των απωλειών και των ενισχύσεων, δεν δίδονται πουθενά με πιστότητα. Μία στρογγυλεμένη αναφορά για 700 πλοία με μαχητική ικανότητα είναι η πλέον ρεαλιστική και το μέγεθος στο οποίο έχουν καταλήξει και οι περισσότεροι ερευνητές. Στα πλοία αυτά, η πλειονότητα προερχόταν από Φοίνικες (γνωστούς θαλασσοπόρους), Αιγύπτιους και κατακτημένους Έλληνες των παραλίων της Ιωνίας. Σίγουρα άνδρες ναυτικοί θα στρατολογήθηκαν από τις περιοχές της Ελλάδας που διέβαιναν οι περσικές ορδές αλλά κρίνοντας από τα μεγέθη που συνεισέφεραν σπουδαίες ναυτικές δυνάμεις όπως η Νάξος ή η Ολυμπία στον Ελληνικό συνασπισμό, είναι πολύ αμφίβολο αν ο Ξέρξης μπόρεσε να ενισχύσει τον στόλο του με περισσότερες από 60-70 τριήρεις από τις πόλεις στη Θεσσαλία, τις Σποράδες, την Εύβοια κλπ. Στα πλοία είχαν επιβιβαστεί ως επιπλέον μαχητές και επιπλέον φρουρά, τοξότες και πεζοί από κάθε γωνιά της Περσικής αυτοκρατορίας, χωρίς απαραίτητα να ταιριάζουν φυλετικά με το πλήρωμα του πλοίου. Φαίνεται λοιπόν εξ αρχής ότι τα περσικά πλοία είχαν το αριθμητικό πλεονέκτημα με σχεδόν 2:1!\nΑυτό που υποκρύπτεται όταν μιλάμε για στόλους της αρχαίας εποχής και μάλιστα για τόσο μεγάλες ναυτικές δυνάμεις, είναι οι άνθρωποι, ναύτες, κωπηλάτες, ναυτικοί, πεζοναύτες και επιπλέον επιβαίνοντες τοξότες που υπήρχαν στα πλοία αυτά. Αρκεί να πούμε ότι σε κάθε πλήρως επανδρωμένη τριήρη επέβαιναν 200 άνδρες! Από αυτούς, οι 170 ήταν κωπηλάτες (θαλάμιοι, ζύγιοι και θρανήτες αναλόγως της σειράς κουπιών στην οποία ήταν καθισμένοι). Οι 16 ήταν το πλήρωμα του καταστρώματος (αξιωματικοί και ναύτες) και 14μελής στρατιωτική μονάδα. Οι αθηναϊκές τριήρεις είχαν επιπλέον και 4 τοξότες η κάθε μία. Όπως αναφέρθηκε και παραπάνω, ο Ξέρξης είχε διατάξει και δεύτερη 14μελή ομάδα πολεμιστών να επιβιβαστεί σε κάθε περσική τριήρη. Βλέπουμε λοιπόν, ότι στη σύγκρουση στα στενά της Σαλαμίνας, συμμετείχαν περίπου 73.500 (!) Έλληνες από τη μία πλευρά και περίπου 150.000 υπήκοοι και υποτελείς του Ξέρξη!\nΓια να έχετε ένα μέτρο σύγκρισης των μεγεθών, ο Αλέξανδρος, πέρασε ολόκληρο το στράτευμά του από τον Ελλήσποντο χρησιμοποιώντας περίπου 130 τριήρεις! Στη δε μάχη του Γρανικού, είχε στη διάθεσή του 32.000 πεζούς και 5.000 ιππείς! Στη Σαλαμίνα, οι άνδρες που με τα μπράτσα και τις πλάτες τους διαμόρφωσαν το κείμενο μίας από τις σημαντικότερες σελίδες της ανθρώπινης ιστορίας, ήταν πολλοί περισσότεροι από τους 10.000 Αθηναίους και 1.000 Πλαταιείς στη μάχη του Μαραθώνα!\nΧωρίς να αναλύσουμε σε βάθος την προσωπικότητα του Θεμιστοκλή, πρέπει να δούμε τα ακόλουθα ώστε να γίνει λίγο πιο σαφής ο τρόπος με τον οποίο έδρασε. Επιπρόσθετα, το χρονολόγιο της ζωής του Θεμιστοκλή ακολουθεί εν πολλοίς και την πορεία της πόλης της Αθήνας. Ο Θεμιστοκλής γεννήθηκε λίγο μετά τον θάνατο του Πεισίστρατου. Ο πατέρας του ο Νεοκλής ήταν μέλος της Λεοντίδας φυλής ενώ η μητέρα του Ευτέρπη, είχε καταγωγή από την Αλικαρνασσό. Ως εκ τούτου, ο μικρός Θεμιστοκλής, θεωρούνταν νόθο παιδί της Αθήνας και όπως όλα τα «νόθα» παιδιά φοίτησε στο γυμνάσιο του Κυνοσάργους! Χάρις στις μεταρρυθμίσεις του Κλεισθένη το 508π.Χ., ο 17 χρονος Θεμιστοκλής, είχε πλέον πλήρη πολιτικά δικαιώματα και θεωρούνταν κι εκείνος ίσος απέναντι στον νόμο. Στα μάτια των υπολοίπων συμπολιτών του βεβαίως, αυτό δεν άλλαξε τόσο εύκολα… Η συμπεριφορά των συμπολιτών του απέναντι στον Θεμιστοκλή, ίσως εξηγεί εν μέρει και το μέγεθος της αυτοπροβολής του- αν και σίγουρα ήταν και έμφυτο. Λέγεται ότι στα πρώτα του βήματα, γνώριζε απ’ έξω τα ονόματα όλων των συμπολιτών του στην Εκκλησία του Δήμου, γεγονός που τους κολάκευε και αύξανε τη δημοτικότητα του Θεμιστοκλή.\nΑπό μικρός είχε εκδηλώσει ενδιαφέρον για την πολιτική. Ο πατέρας του, σε μια προσπάθεια να τον αποτρέψει, τον πήγαινε συχνά στην παραλία του Κυνοσάργους και του έδειχνε τις εγκαταλελειμένες τριήρεις, θέλοντας να του επισημάνει τον τρόπο με τον οποίο φέρονταν ο αθηναϊκός λαός στους παλιούς- κάποτε ένδοξους- πολιτικούς. Πού να ήξερε ότι οι αθηναϊκές τριήρεις θα ήταν το μέσο που θα αναδείκνυε τον γιό του τόσο ως πολιτικό ηγέτη όσο και στρατιωτική ευφυία…\nΤο 493π.Χ. εξελέγη άρχοντας και από τη θέση αυτή, πλήρωσε τον Φρύνιχο να ανεβάσει το έργο «Μιλητου άλωσις» ώστε να υπενθυμίσει στους Αθηναίους το πρόσφατο παρελθόν και να τους αφυπνίσει σχετικά με τον ακόμη υπαρκτό περσικό κίνδυνο… Ο Φρύνιχος όμως τιμωρήθηκε με πρόστιμο 1.000 αττικές δραχμές (ποσό το οποίο φέρεται μέρος του να δανείστηκε από τον Θεμιστοκλή και μέρος του να του το χάρισε ο ίδιος ο Θεμιστοκλής) διότι θύμιζε στους Αθηναίους «οικεία κακά».\nΤρία χρόνια αργότερα, ο Θεμιστοκλής εξελέγη στρατηγός και δυστυχώς, επιβεβαιώθηκε! Μαζί με τον Μιλτιάδη (ο οποίος ήταν και αρχηγός της αριστοκρατικής παράταξης) και τους στρατηγούς από τις υπόλοιπες φυλές της Αθήνας, συμμετείχαν στη μάχη του Μαραθώνα. Χωρίς ίχνος ντροπής ή πολιτικού ανταγωνισμού, δε δίσταζε, όπως αναφέρει ο Πλούταρχος, να δηλώνει ότι ήταν εντυπωσιασμένος από τη νίκη του Μιλτιάδη σε τέτοιο βαθμό που είχε χάσει τον ύπνο του\nως καθεύδειν αυτόν ουκ το του Μιλτιάδου τρόπαιον!\nΟ Θεμιστοκλής θεωρούσε (και όπως αποδείχθηκε- πάλι- δικαίως) ότι ο Πέρσης βασιλιάς, δε θα σταματούσε τις προσπάθειες εναντίον της Ελλάδας λόγω της ήττας στον Μαραθώνα. Επέμενε ότι η Αθήνα χρειαζόταν ισχυρό και καλά οχυρωμένο λιμάνι και φυσικά, τον ανάλογο στόλο. Παρά τις διαφωνίες με πολλούς επιφανείς Αθηναίους στο θέμα της τοποθεσίας του λιμανιού, όχι της αναγκαιότητας του, η πρόταση του Θεμιστοκλή ψηφίστηκε και ο Πειραιάς έγινε το νέο σημαντικό λιμάνι της Αθήνας, αφήνοντας το Φάληρο ως δευτερεύοντα σταθμό. Μεταξύ αυτών που είχαν αντιρρήσεις επ’ αυτού ήταν και ο Μιλτιάδης. Στα χρόνια αυτά είναι που κορυφώνεται και η κόντρα με τον Αριστείδη (ακόμη δεν είχε γίνει γνωστός ως δίκαιος) τον οποίο κατάφερε και να εξοστρακίσει το 482π.Χ. Με τον θάνατο δε του Μιλτιάδη, ελάχιστοι ήταν οι πολιτικοί αντίπαλοι που μπορούσαν να ορθώσουν πολιτικό ανάστημα στον Θεμιστοκλή. Έναν- έναν, ο Θεμιστοκλής κατάφερνε να τους στέλνει με το εξπρές στη λεωφόρο της εξορίας. Ένας από αυτούς ήταν και ο Ξάνθιππος, ο πατέρας του Περικλή. Ομολογουμένως, δε θα τη χαρακτήριζε κανείς και ιδιαιτέρως δημοκρατική αυτή τη συμπεριφορά αλλά έτσι ήταν η πολιτική κατάσταση στην Αθήνα και όλα αυτά ήταν παραπάνω από αποδεκτά- ήταν καθημερινότητα!\nΜένοντας μόνος του στο πολιτικό προσκήνιο, ο Θεμιστοκλής βάλθηκε να εξοπλίσει την Αθήνα για τον πόλεμο με τους Πέρσες που διέβλεπε. Με δικαιολογία τον σύντομο πόλεμο με την Αίγινα, μπόρεσε να πείσει τους Αθηναίους να δίνουν για τη ναυπήγηση του αθηναϊκού στόλου τα 100 τάλαντα που παρείχαν στην πόλη τα λατομεία του Λαυρίου. Παραμονές της δεύτερης περσικής εκστρατείας κατά της Αθήνας και της Ελλάδας, οι Αθηναίοι είχαν έναν στόλο που αριθμούσε 180 τριήρεις και 15 πεντηκόντορους και 5 διήρεις- περισσότερα σκάφη απ’ όσα μπορούσαν να παρατάξουν όλες οι υπόλοιπες μεγάλες πόλεις μαζί!\nΤο 481π.Χ., ο Ξέρξης, κατά την προσφιλή τακτική των καιρών εκείνων, έστειλε αντιπροσώπους ζητώντας γη και ύδωρ. Αν και θυμόμαστε τους Σπαρτιάτες που έριξαν στο πηγάδι τους απεσταλμένους των Περσών, η συμπεριφορά των Αθηναίων, δεν ήταν περισσότερο πολιτισμένη! Ο Θεμιστοκλής διέταξε να σκοτώσουν τον αγγελιοφόρο, επειδή «χρησιμοποίησε την ελληνική γλώσσα για να μεταφέρει βάρβαρες εντολές» όπως λέει ο Ηρόδοτος.\nΗ άλλη προσφιλής τακτική εκείνον τον καιρό ήταν να ζητήσουν χρησμό από το μαντείο των Δελφών. Η πρώτη απόπειρα της αποστολής ήταν εντελώς αποκαρδιωτική καθώς το μαντείο τους ζήτησε να εγκαταλείψουν το άδυτο! Η ομάδα φοβόταν να γυρίσει στην Αθήνα με μία τέτοια απάντηση οπότε δοκίμασε ξανά την τύχη της. Και πάλι το μαντείο, υπολογίζοντας πονηρά και όχι με εθνικά συμφέροντα κατά νου, έδωσε χρησμούς οι οποίοι ωθούσαν προς την παύση των οποιονδήποτε εχθροπραξιών, τη σύναψη ειρήνης και τον κατευνασμό του Ξέρξη (η εικόνα δηλαδή που έχουμε από την ταινία ‘300’ δεν είναι δηλαδή ολότελα εσφαλμένη). Και πάλι όμως, η αθηναϊκή αποστολή φοβόταν να πάει με αυτόν τον χρησμό μόνο πίσω. Ζήτησαν ξανά χρησμό. Αυτή τη φορά, η Πυθία, μέσα από τους καπνούς και τις αναθυμιάσεις, έδωσε έναν ασαφή και όπως πάντα διφορούμενο χρησμό. Αυτή τη φορά ήταν επικίνδυνα κοντά στα όρια του παρεξηγίσιμου αλλά άφηνε μία μικρή αχτίδα αισιοδοξίας και ελπίδας για νίκη. Ο δεύτερος χρησμός της μιλούσε για τα ξύλινα τείχη τα οποία θα μείνουν απόρθητα και τη θεϊκή Σαλαμίνα η οποία θα εξολοθρεύσει τα παιδιά των γυναικών στον καιρό της σποράς ή της συγκομιδής…\nΌπως είναι γνωστό, ο Θεμιστοκλής επέμεινε ότι η Πυθία εννοούσε το ναυτικό των Αθηναίων. Κύριος αντίπαλος αυτήν την περίοδο ήταν ο δημαγωγός Επικύδης ο οποίος ήταν της παράταξης εκείνης που υποστήριζε πως η Πυθία εννοούσε το ξύλινο τείχος στην Ακρόπολη. Ο Επικύδης ήταν άνθρωπος εντελώς ακτάλληλος για να αναλάβει τις τύχες της πόλης εκείνη την κρίσιμη χρονική στιγμή. Ο Θεμιστοκλής όμως, επειδή κατά τον Πλούταρχο δεν είχε καμία εμπιστοσύνη στους ψηφοφόρους της Αθήνας (!), δε δίστασε να τον… λαδώσει ώστε να μην κατέβει ως υποψήφιος στις προσεχείς εκλογές!\nΜε την καταδίκη της περσικής αντιπροσωπείας σε θάνατο και τις πολεμικές προετοιμασίες σε πλήρη εξέλιξη, η περσική στρατιά ξείνησε να κατεβαίνει από τη Θεσσαλία στη στερεά Ελλάδα. Τα σχέδια των Αθηναίων για αποστολή στρατευμάτων στα Τέμπη ακυρώθηκαν καθώς οι τελευταίοι υποτάχθηκαν αμαχητί στις κατερχόμενες μυρμηγκιές του Πέρση βασιλιά. Οι ώρες απαιτούσαν εθνικό συμβούλιο και ανάληψη κοινής δράσης. Οι Αθηναίοι θεωρούσαν ότι πρέπει να έχουν την αρχηγεία του συνασπισμένου στόλου μιας και είχαν σχεδόν τα μισά από τα πλοία των Ελλήνων. Οι Σπαρτιάτες δυσφορούσαν με την ανάληψη της αρχηγείας από τους Αθηναίους και αντιπρότειναν τον Ευρυβιάδη. Ο Θεμιστοκλής όμως, μπροστά στον κίνδυνο να διαλυθούν όλα, παραχώρησε την πρωτοκαθεδρία στον Λακεδαίμονα στρατηγό.\nΜε την Αθήνα να έχει εγκαταλειφθεί παραμονές της ναυμαχίας (με εξαίρεση εκείνους τους λίγους οι οποίοι επέμεναν ότι θα τους σώσουν τα τείχη της Ακρόπολης και… ταμπουρώθηκαν εκεί), οι διοικητές των ναυτικών μοιρών των Ελλήνων συγκάλεσαν πολεμικό συμβούλιο. Ο Θεμιστοκλής επέμενε να μείνουν στη Σαλαμίνα και να δώσουν τη μάχη τους. Θέση με την οποία συμφωνούσαν οι Μεγαρείς, οι Ναξιώτες, οι Αιγινίτες, οι Ευβοιείς και οι Αμβρακείς. Όλοι οι Πελοποννήσιοι επέμεναν να αποσυρθούν οι δυνάμεις των Ελλήνων και να ναυμαχήσουν στον Ισθμό. Αυτό όμως δεν είχε κανένα νόημα για τους Έλληνες πέρα από την Πελοπόννησο καθώς οι ιδιαίτερες πατρίδες τους θα έμεναν ανυπεράσπιστες και θα έπεφταν στα χέρια των Περσών απροστάτευτες- αφαιρώντας κάθε νόημα μάχης στα πληρώματα των μη πελοποννησιακών πλοίων. Ο Ισθμός μπορεί να προσφερόταν για χερσαία άμυνα αλλά το πλεονέκτημα που είχε ως μοναδικό χερσαίο πέρασμα προς την Πελοπόννησο, μπορούσε να παρακαμφθεί χάρις στο μέγεθος του περσικού στόλου. Χώρια το γεγονός ότι οι Πέρσες θα μπορούσαν να αποφύγουν εντελώς τη σύγκρουση αν ήθελαν, απομονώνοντας τον ελληνικό στόλο.\nΑπό τακτική άποψη ναυμαχίας δε, η σύγκρουση με έναν στόλο διπλάσιο σε μέγεθος σε ανοιχτή θάλασσα ισοδυναμούσε με αυτοκτονία. Επιπρόσθετα, ενώ τα πλοία των Περσών (είτε βαρβαρικά είτε ελληνικά) έμοιαζαν πολύ με τις ελληνικές τριήρεις, εντούτοις παρουσίαζαν κάποιες διαφορές στον σχεδιασμό και τη ναυπήγηση. Τόσο οι Φοίνικες όσο και οι Μικρασιάτες Έλληνες, δεν είχαν κλειστές θάλασσες. Οπότε είχαν τροποποιήσει τα σχέδια στις τριήρεις τους (επαναλαμβάνουμε ξανά ότι οι Φοίνικες ήταν μεγάλοι και σπουδαίοι θαλασσοπόροι) για να είναι πιο αξιόμαχες σε ανοιχτές θάλασσες. Ήταν πιο ψηλά σκάφη απ’ ότι τα ελληνικά και είχαν πλήρες κατάστρωμα ενώ οι ελληνικές ήταν ανοιχτού καταστρώματος. Το πλήρες κατάστρωμα αύξανε και το βάρος του πλοίου κάνοντάς το λίγο λιγότερο ευέλικτο σε κλειστές θάλασσες αλλά ταυτόχρονα, έδινε τη δυνατότητα επιβίβασης περισσότερων μάχιμων τμημάτων επί αυτού. Τα παραπάνω έχουν ιδιαίτερη σημασία διότι στην πεποίθηση του κόσμου έχει μείνει ότι οι Έλληνες πολεμούσαν με τριήρεις, το πλέον εξελιγμένο πλοίο στη Μεσόγειο, ενώ οι Πέρσες είχαν πλοία τύπου… μαούνα και βασίζονταν απλά στους αριθμούς αυτών και τους επιβιβασμένους τοξότες για να επικρατήσουν σε ναυμαχίες!\nΠροκειμένου να υποχρεώσει τους Πελοποννήσιους να ακολουθήσουν το σχέδιό του, έφτασε στο σημείο να τους απειλήσει ότι θα αποσύρει τις αθηναϊκές τριήρεις. Ο Ευρυβιάδης επενέβη, διέταξε κανένα πλοίο να μη φύγει από τη Σαλαμίνα όπου ναυλοχούσαν και τα πνεύματα αμβλύνθηκαν. Προσωρινά όμως μόνο. Με τους Πέρσες να μπαίνουν στην ανυπεράσπιστη Αθήνα και να καίνε και να λεηλατούν περιουσίες και ναούς στήλες πυκνού μαύρου καπνού φάνηκαν από την Αθήνα. Οι καπνοί αυτοί έγιναν σύννεφα διχόνοιας που γρήγορα απλώθηκαν. Ο στρατηγός των Κορίνθιων Αδείμαντος, προσπαθώντας να μειώσει τον Θεμιστοκλή τον αποκάλεσε απάτριδα και εξέφρασε την άποψη ότι δε θα έπρεπε να μιλάει μιας και την πόλη του πλέον την είχαν οι Πέρσες. Τέτοια συμπεριφορά όμως ήταν βούτυρο στο ψωμί του Θεμιστοκλή ο οποίος ήταν προπονημένος σκληρά σε τέτοις προσωπικές αντιδικίες στην εκκλησία του δήμου! Η απάντηση ήταν άμεση και καταπέλτης καθώς του απάντησε ότι θα πάρει τώρα την πατρίδα του που είναι οι 180 τριήρεις του, και θα ακολουθήσει την τριήρη από τον Κρότωνα για να φτιάξουν όλοι οι Αθηναίοι μία καινούρια Αθήνα στη Σικελία, ενώ οι Κορίνθιοι απλά θα μετανιώνουν που φέρθηκαν τόσο απερίσκεπτα και εξ αιτίας αυτής τους της απερισκεψίας έχασαν την πατρίδα τους καθώς θα είναι είτε νεκροί, είτε σκλάβοι!\nΤο πανδαιμόνιο που ακολούθησε στο ελληνικό στρατόπεδο ήταν άνευ προηγουμένου. Το συμβούλιο διακόπηκε χωρίς απόφαση. Ο Θεμιστοκλής επιστράτευσε ακόμη μία φορά το οξυδερκές του πνεύμα και έστειλε τον Σίκκινο, τον πιστό του δούλο και δάσκαλο των παιδιών του ο οποίος είχε και περσική καταγωγή και μιλούσε τη γλώσσα, στο τρατόπεδο των περσών. Φτάνοντας εκεί, ο Σίκκινος έδωσε «πληροφορία» ότι οι Έλληνες ήταν έτοιμοι να αποχωρήσουν προς τον Ισθμό κι ότι αν ήθελαν, μπορούσαν να κινηθούν γρήγορα και να τους παγιδεύσουν στα στενά της Σαλαμίνας, κλείνοντας τις εξόδους προς τον Αργοσαρωνικό. Σημειωτέον ότι τις πιο έντονες αντιρρήσεις σε μία τέτοια ενέργεια φέρεται να τις εξέφρασε η Αρτεμισία, η διοικητής της μοίρας της Μιλήτου!\nΑν και όλοι οι διοικητές του Ξέρξη είχαν διαγνώσει τα μειονεκτήματα μίας σύγκρουσης στη Σαλαμίνα, εντούτοις η αδράνεια ημερών του στόλου, προκαλούσε εκνευρισμό στον Ξέρξη ο οποίος μεταδιδόταν και στους υφισταμένους του. Ο Σίκκινος ήταν η διέξοδος που πολλοί από αυτούς ζητούσαν αλλά η Αρτεμισία φάνηκε πιο αντάξια των περιστάσεων από πολλούς στο περσικό στρατόπεδο. Το επόμενο πρωί οι Έλληνες είδαν με το πρώτο φως τα περσικά πλοία να κλείνουν τα στενά. Πλέον ο κύβος είχε ριφθεί. Όποιος ήθελε να πλεύσει προς τον Ισθμό, θα έπρεπε να… ανοίξει δρόμο μέσα από τις περσικές τριήρεις. Ο Θεμιστοκλής είχε παίξει το δελτίο του στοιχήματός του. Τώρα απέμενε να δει (και μαζί του όλοι οι Έλληνες) αν θα κέρδιζε…\nΗ ναυμαχία της Σαλαμίνας ξεκίνησε το πρωί της 29ης Σεπτεμβρίου (σε αυτήν την ημέρα έχουν καταλήξει οι περισσότεροι ερευνητές και είναι και η ημέρα κατά την οποία εορτάζετια η επέτειος από το ΠΝ). Κράτησε όλη μέρα μέχρι που έπεσε το σκοτάδι και λίγο ακόμη μέσα στη νύχτα. Αρχικά, όπως αναμενόταν εξάλλου, ο αγώνας ήταν αμφίρροπος και το αποτέλεσμα ήταν εντελώς αμφίβολο. Μέχρι που τα αθηναϊκά πλοία κατάφεραν να υπερκεράσουν το δεξί άκρο της παράταξης των Περσών, στο οποίο βρισκόταν η πιο έμπειρη και αξιόμαχη μοίρα (με τα πιο προηγμένα τεχνολογικά πλοία), οι Φοίνικες. Σε αυτό συνέβαλε η σχεδόν με την έναρξη της ναυμαχίας απώλεια για τους Φοίνικες του ικανότατου ναυάρχου Αριαμένη. Σύμφωνα με τον Διόδωρο, από τη στιγμή που σκοτώθηκε ο διοικητής των Φοινίκων, πολλοί θέλησαν να δώσουν διαταγές αλλά έδιναν διαφορετικές μεταξύ τους διαταγές! γεγονός που φανερώνει το πρόβλημα διοίκησης των Περσών! Ο αποσυντονισμός ήταν πλήρης. Και με τον ήλιο να ανεβαίνει λίγο ψηλότερα στο ουράνιο στερέωμα, άρχισε να φυσά και ο γνώριμος για τα ελληνικά πληρώματα άνεμος του αργοσαρωνικού προκαλώντας φουσκωθαλασσιά. Τα βαρβαρικά πληρώματα αγνοούσαν τα καιρικά φαινόμενα της περιοχής και αποσυντονίστηκαν ακόμη περισσότερο. Σε πολλές περιπτώσεις, χωρίς να το θέλουν οι κυβερνήτες, αφ ενός λόγω του μεγάλου ύψους των πλοίων τους, αφ ετέρου λόγω του φορτίου στη μορφή των επιπλέον ενόπλων επί του καταστρώματος, εξέθεταν τα πλευρά τους στις ελληνικές τριήρεις. Οι Έλληνες, παίζοντας… εντός έδρας είχαν σαφώς το πάνω χέρι και με κάθε περσικό πλοίο που συστηνόταν με το έμβολο μίας ελληνικής τριήρους, ο Θεμιστοκλής φαινόταν όλο και πιο κοντά στον θρίαμβο!\nΑπό το μεσημέρι και ύστερα, η εξέλιξη ήταν ταχύτατη και καταστροφική για τον αυτοαποκαλούμενο Μεγάλο Βασιλιά και τον στόλο του… Αυτό δε σημαίνει όμως ότι οι Πέρσες δεν πολέμησαν γενναία ή ότι λιποψύχησαν εύκολα. Σε αυτό συνηγορεί και το γεγονός ότι στη ναυμαχία σκοτώθηκε ο αδερφός και τρία ξαδέρφια του ίδιου του Ξέρξη. Απλά, πολέμησαν με πιο έμπειρους και καλύτερα οργανωμένους ναυτικούς, με πιο κατάλληλα πλοία για το συγκεκριμένο θαλάσσιο πεδίο. Είναι πράγματι ενδιαφέρον (μιας και τόσοι έχουν μιλήσει με υποθετικά σενάρια για τη Σαλαμίνα) αν όντως ο ελληνικός στόλος έφευγε στον Ισθμό και αν όντως γινόταν ναυμαχία εκεί, ποιό θα ήταν το αποτέλεσμα, ανεξάρτητα του αριθμητικού πλεονεκτήματος των Περσών.\nΤα περσικά πλοία χωρίς περιθώρια ελιγμών έπεφταν το ένα πάνω στο άλλο και στην προσπάθειά τους να ελιχθούν προκειμένου να πολεμήσουν ή να τραπούν σε φυγή, ήταν εύκολη λεία για τα ελληνικά πληρώματα. Μέχρι το τέλος της ημέρας, οι Αιγινίτες είχαν σημειώσει τις περισσότερες βυθίσεις ανά τριήρη, ακολουθούμενοι από τους Αθηναίους. Παρά τη γενναιότητα των Περσών, Αθηναίοι Αιγινίτες και Μεγαρείς φάνηκαν πραγματικά ασυναγώνιστοι. Όλος ο ελληνικός στόλος φάνηε αντάξιος των περιστάσεων αλλά οι τριήρεις αυτών των πόλεων ήταν η αφρόκρεμα. Οι καλύτεροι των καλύτερων. Ο Αισχύλος αναφέρει μάλιστα τον Αιγινίτη Πολύκριτο και τον Αθηναίο Αμεινία ως τους κορυφαίους.\nΗ ναυμαχία έληξε με τρόπο τουλάχιστον οδυνηρό για τους Πέρσες οι οποίοι έχασαν περίπου 200 από τα πλοία τους ενώ οι αντίστοιχες ελληνικές απώλειες δεν φαίνεται να ξεπερνούν τις 40. Και εδώ αρχίζει το τραγικό της υπόθεσης καθώς η συντριπτική πλειοψηφία των Ελλήνων, είτε πληρώματα ήταν είτε πολεμιστές, γνώριζαν κολύμπι! Αυτό σημαίνει ότι από τους 8000 που βρέθηκαν στη θάλασσα, μόλις ένας στους 4 πνίγηκε. Αντίθετα, ο στόλος του Ξέρξη ήταν γεμάτος από άνδρες που είτε δεν γνώριζαν κολύμπι, είτε ήταν βαριά οπλισμένοι και θωρακισμένοι ή (εξίσου πιθανό) και τα δύο. Χωρίς να χρειάζεται κανείς να είναι μαθηματική διάνοια, εύκολα εξάγεται το συμπέρασμα ότι από τις 200 τριήρεις που έχασαν οι Πέρσες, σκοτώθηκαν πάνω σε αυτές ή πνίγηκαν στα στενά της Σαλαμίνας, τουλάχιστον 35.000 υποτελείς του Ξέρξη! Σε αυτούς προστίθενται και οι 4.000 Αθάνατοι της φρουράς στην Ψυτάλλεια που εξοντώθηκαν από το τμήμα που αποβιβάστηκε στο νησάκι υπό τη διοίκηση του Αριστείδη.\nΑν θέλουμε να συνοψίσουμε τα κυριότερα σημεία της ναυμαχίας ή τουλάχιστον αυτά που παραμένουν επίκαιρα, θα πρέπει να ξεκινήσουμε από τον Αριστείδη και τον Θεμιστοκλή. Οι οποίοι, σε συνέχεια της κοινής δράσης του Θεμιστοκλή και του Μιλτιάδη στον Μαραθώνα, άφησαν τις πολιτικές τους διαφορές στην άκρη, προκειμένου για το ευρύτερο καλό και τη νίκη των συνασπισμένων Ελλήνων.\n…Συνασπισμένων Ελλήνων… Για μία ακόμη φορά φάνηκε τι μπορούν να κάνουν οι Έλληνες αν ενωθούν. Υπάρχουν όμως δύο πολύ σημαντικά στοιχεία σε αυτό. Πρώτον ότι ο Θεμιστοκλής δέχτηκε την αρχιναυαρχία να την έχει ο Ευρυβιάδης, πάλι για το ευρύτερο καλό, παρά τον δημόσιο εξευτελισμό του («πάταξον μεν, άκουσον δε») και παρ’ όλο που όλοι ήξεραν ότι τα τακτικά νήματα τα κινούσε ο Θεμιστοκλής ως επικεφαλής της ισχυρότερης μοίρας, των Ελλήνων. Και δεύτερον, και εξίσου σημαντικό, ότι οι Έλληνες συνασπίστηκαν κάτω από την ηγεσία (έστω και σκιώδη) ενός οξύνοου και ισχυρού ως προσωπικότητα, άνδρα. Ένα από τα παραπάνω αν έλειπε, η διχόνοια που είχε απλωθεί στο ελληνικό στρατόπεδο, θα τους έτρωγε ξανά και μάλιστα, τη χειρότερη δυνατή στιγμή.\nΆσχημες στιγμές βέβαια, δεν υπάρχουν για τα μαντεία και την παροχή χρησμών. Όπως δεν υπάρχουν και άσχημες καταστάσεις. Εκμεταλλευτές της αφέλειας, και του φόβου για τα θεία των ανθρώπων που απευθύνονταν σε αυτά, πλούτιζαν από τότε εις βάρος των απλών πολιτών, εκείνων που υπέφεραν και εκείνων που είχαν τα λιγότερα να προσφέρουν. Μονάχα ισχυρές προσωπικότητες όπως ο Αλέξανδρος (θυμηθείτε το περιστατικό με το μαντείο στην Αίγυπτο) μπόρεσαν να τα βάλουν στα ίσα με την ισχύ τους ενώ άνδρες οι οποίοι εκμεταλλεύτηκαν τα τεράστια αποθεματικά του μαντείου των Δελφών (Φιλόμηλος και Ονόμαρχος), χαρακτηρίστηκαν- μετά θάνατον και εκ του ασφαλούς ως ιερόσυλοι! Οποιαδήποτε σύγκριση με τα σημερινά δεδομένα είναι απλά κακοπροαίρετη και κακόβουλη…\nΟι Αθηναίοι πήραν το μεγαλύτερο μερίδιο δόξης για τη Σαλαμίνα και όπως τα έφερε τα πράγματα η πορεία των γεγονότων, οι Σπαρτιάτες- δικαιωματικά- για τις Πλαταιές. Πόσο ειρωνικό είναι άραγε ότι οι αρχηγοί των πρωταγωνιστικών παρατάξεων σε αυτές τις δύο μάχες, Θεμιστοκλής και Παυσανίας, υποχρεώθηκαν αργότερα να εγκαταλείψουν τις πατρίδες τους λόγω κατηγοριών δωροδοκίας; Μάλιστα επειδή αυτές οι δωροδοκίες προέρχονταν από την περσική Αυλή (στην οποία και τελικά, βρήκαν καταφύγιο) οι κατηγορίες ισοδυναμούσαν με εσχάτη προδοσία! Αν και ο Παυσανίας δεν αρνήθηκε ποτέ τις κατηγορίες οι οποίες των βάραιναν, ενώ ο Θεμιστοκλής γνώριζε για τις επαφές του Παυσανία, δεν τις είχε ποτέ κατακρίνει δημόσια και η αθηναϊκή δημαγωγία έστρεψε την κοινή γνώμη εναντίον του. Ο δε Αχαιμενίδης βασιλιάς φέρεται να δήλωνε συχνά πυκνά ότι «πρέπει να είναι χαζοί αυτοί οι Έλληνες να στέλνουν τα καλύτερα μυαλά τους σε μένα.» Δυστυχώς ο πατέρας του Θεμιστοκλή ο Νεοκλής, είχε δίκιο για τις τριήρεις και τον αθηναϊκό όχλο…\nΔεν πρέπει να λησμονούμε όμως ότι αυτό που δεν κατάφεραν με στρατιωτικά μέσα οι Πέρσες, το κατάφεραν 50 χρόνια αργότερα με αυτό που έτσι κι αλλιώς είχαν σε αφθονία και έκανε τα θησαυροφυλάκια των ελληνικών μαντείων να μοιάζουν με κουμπαράδες… Το χρήμα! Γιατί θυμηθείτε ότι οι Έλληνες μπροστά στην εμφανή απειλή των περσικών στρατιωτών, ενώθηκαν και βγήκαν νικητές. 50 χρόνια αργότερα όμως, ήταν περσικά τα κεφάλαια που χρηματοδότησαν τη ναυπήγιση του Σπαρτιατικού στόλου κατά τη διάρκεια του Πελοποννησιακού πολέμου! Και τότε, δε βρέθηκε κανείς Λάκωνας να πει ότι οι άρχοντές του έλαβαν περσικό χρυσό για να τον χρησιμοποιήσουν εναντίον ομοεθνών τους. Τι κι αν ο Εφιάλτης έφερε τους Πέρσες στα νώτα του Λεωνίδα; Οι συγκεκαλυμμένοι Εφιάλτες δήθεν εθνοσωτήρες δεν έτυχαν ποτέ μη ευνοϊκής μεταχείρισης…\nTagged as πελοποννησιακός πόλεμος, Αίγινα, Αδείμαντος, Ευρυβιάδης, Θεμιστοκλής, Μυκάλη, Ξέρξης, Πλαταιές, ναυμαχία Σαλαμίνας\n2 responses to “Παραλειπόμενα από τη Σαλαμίνα…”\n22/02/2021 στο 21:58\nΣυγχαρητήρια! Απολαυστικό και εξαιρετικά καλογραμμένο άρθρο με ενδιαφέρουσες λεπτομέρειες!\n22/02/2021 στο 23:15\nΚαλησπερα σας! Σας ευχαριστω πολυ!


Ἱερὰ Μητρόπολη Ναυπάκτου καὶ Ἁγίου Βλασίου - Ἐκκλησιαστική Παρέμβαση - Στὸ «Briefing News»: Συνθήκες Χριστουγέννων\nΤεῦχος 185 - Δεκέμβριος 2011\nΣτὸ «Briefing News»: Συνθήκες Χριστουγέννων\nΣυνέντευξη στήν ιστοσελίδα - ηλεκτρονικό πρακτορείο ειδήσεων «Briefing News» (briefingnews.gr), Δεκέμβριος 2011.\nτού Μητροπολίτου Ναυπάκτου κ. Ιεροθέου\n1. Ερώτηση: Σεβασμιώτατε, η Εκκλησία δέν βοηθάει όσο μπορεί αλλά περιορίζεται σέ μία συμβολική στήριξη στούς αναξιοπαθούντες, λένε πολλοί. Είναι έτσι τά πράγματα;\nΑπάντηση: Δέν ξέρω τί λένε πολλοί, αλλά εγώ ξέρω ότι η Εκκλησία είναι στήριγμα καί ελπίδα γι’ αυτούς πού προστρέχουν σέ αυτήν καί τήν εμπιστεύονται. Οι πολλοί κάθονται έξω από τήν Εκκλησία καί τήν κρίνουν μέ τά δικά τους κριτήρια καί τίς δικές τους σκέψεις. Όλη η ζωή τής Εκκλησίας μέ τήν λατρεία, τήν θεολογία, τήν ποιμαντική της διακονία είναι η παρηγοριά τών ανθρώπων καί νοηματοδοτεί τήν ζωή τους. Δίνει φώς, ζωή, ελπίδα, νόημα, προοπτική. Όταν κανείς ζή μέσα στόν χώρο της τά καταλαβαίνει όλα αυτά. Βεβαίως, η Εκκλησία βοηθά καί οικονομικά τούς ανθρώπους, άν καί δέν είναι Υπουργείο Κοινωνικής Πρόνοιας.\nΣτούς καιρούς μας πού η Πολιτεία μέ τά όργανά της έχει απογοητεύσει τόν λαό, η Εκκλησία είναι χώρος πνευματικής υγείας. Οι Κληρικοί πού έχουν ιδιαίτερη ευαισθησία επικοινωνούν όλη τήν ημέρα μέ τούς ανθρώπους, συναναστρέφονται μέ πολλούς, κυκλοφορούν στά καταστήματα καί τούς δημόσιους-κοινωνικούς χώρους καί βοηθούν ποικιλοτρόπως τούς ανθρώπους.\nΟι «συμβολικές» κινήσεις «αγάπης» δέν γίνονται από τούς Κληρικούς, πού ασχολούνται μέ τίς πληγές καί τά τραύματα τών ανθρώπων, καί προσπαθούν νά τά θεραπεύσουν. Δέν θέλω νά αναφερθώ στά εκατοντάδες Ιδρύματα πού διαθέτει η Εκκλησία, αφού είναι ο μεγαλύτερος φιλανθρωπικός φορέας τής Πατρίδος μας, αλλά θέλω νά τονίσω ότι όλοι μας δεχόμαστε τήν θαλπωρή τής Εκκλησίας, τό χάδι τού Θεού. Οι Ενορίες, τά Μοναστήρια, είναι χώροι αναψυχής. Η θεία Λειτουργία είναι κοινωνία μέ τόν Θεό καί τούς ανθρώπους, είναι ένα ανοιχτό παράθυρο τού ουρανού στήν γή, καί όταν τό πλησιάζουμε παίρνουμε ζωογόνες ανάσες. Ο άνθρωπος δέν είναι μόνο σώμα, μυαλό καί αισθήσεις, αλλά έχει καί ψυχή, έχει υπαρξιακές καί πνευματικές ανάγκες. Μήν τά επιπεδοποιούμε όλα καί μήν ταυτίζουμε τήν ύπαρξη τού ανθρώπου μέ τήν λογική καί τά υλικά αγαθά.\n2. Ερώτηση: Πολλοί συνάνθρωποί μας δηλώνουν ότι αδυνατούν νά πληρώσουν τό χαράτσι γιά τά ακίνητα. Δεδομένου ότι δέν μπορούν νά τά βγάλουν πέρα, τί θά τούς συμβουλεύατε;\nΑπάντηση: Η Εκκλησία είναι η μόνη πού δέν οδήγησε τήν Πατρίδα μας σέ αυτήν τήν κατάσταση, αφού αυτό πού επικρατούσε τά τελευταία χρόνια ήταν μιά φούσκα ευημερίας καί υπερκατανάλωσης. Αντίθετα, η Εκκλησία κηρύττει τό Ευαγγέλιο τού Θεού, πού είναι Ευαγγέλιο ασκήσεως καί εγκρατείας, Ευαγγέλιο ελπίδας καί ζωής, Ευαγγέλιο αγάπης καί φιλανθρωπίας. Η Εκκλησία μέ τήν προφητική της δύναμη ελέγχει κάθε απολυτοποίηση καί εκκοσμίκευση, κάθε παράβαση καί παρακοή, κάθε υποκρισία καί ψεύδος.\nΒέβαια, σήμερα τό Κράτος στήν αμηχανία πού τό διακρίνει καί έχοντας ένα φοβικό σύνδρομο χάνει πολλές φορές τό μέτρο καί πέφτει επάνω στούς μισθωτούς καί γενικά στίς αδύναμες κοινωνικά ομάδες τού πληθυσμού. Έτσι, γίνονται πολλές αδικίες. Αδικία είναι η προτροπή γιά υπερκατανάλωση καί οι υπερβολικές δημόσιες σπατάλες, αλλά αδικία είναι καί η υπερβολική καί αγχώδης φορολογία. Ενώ τό Κράτος δέν έχει μηχανισμούς είσπραξης τών φόρων, ενώ δέν έχει κατάλληλα θεσμικά όργανα γιά νά πατάξη τήν φοροδιαφυγή, προσπαθεί νά εισπράξη τούς φόρους μέ τρόπους άδικους, όπως μέσα από τό ηλεκτρικό ρεύμα πού σήμερα είναι ένα είδος ανάγκης. Αλλά, όπως έλεγε ο άγιος Γρηγόριος ο Θεολόγος, «τό βία υποτασσόμενον στασιάζει καιρού λαβόμενον», δηλαδή αυτό πού υποτάσσεται μέ τήν βία, στασιάζει στόν κατάλληλο καιρό, όταν ξεπερνιούνται τά μέτρα.\nΗ Πατρίδα μας θεωρείται από τίς πρώτες 30 πλούσιες Χώρες στόν πλανήτη (ακολουθούν άλλες 170) καί όμως έφθασε σέ αυτήν τήν κατάσταση, γιατί δέν έχει καλούς μηχανισμούς είσπραξης τών φόρων μέ δικαιοσύνη. Γιά παράδειγμα: Πώς είναι δυνατόν οι εφοριακοί υπάλληλοι πού κατά τεκμήριο δέν είναι αγαπητοί στόν λαό, επειδή εισπράττουν φόρους, νά ψηφίζωνται από τόν λαό λαμβάνοντας μεγάλο ποσοστό ψήφων; Καί γιατί τό Κράτος δέν θεωρεί ασυμβίβαστη τήν θέση τού Εφοριακού μέ τό βουλευτικό αξίωμα; Δέν ευθύνεται γι’ αυτό η Πολιτεία; Δέν δίνει ένα μήνυμα στούς ανθρώπους νά επιδιώκουν τήν φοροδιαφυγή;\nΜέ ρωτήσατε νά σάς πώ τί θά συμβούλευα τούς ανθρώπους γιά τό «χαράτσι». Θά συμβούλευα τούς πολιτικούς άρχοντες νά μήν προκαλούν τούς ανθρώπους, νά μήν «τούς αλλάζουν τά φώτα» μέ τό χαράτσι διά τής ΔΕΗ, ο οποίος Οργανισμός έχει σκοπό νά δίνη φώς καί όχι νά σκορπά σκοτάδι, νά κάνη τούς ανθρώπους νά χαίρωνται, έστω καί μέ τά ελάχιστα αγαθά πού προσφέρει η τεχνολογία, καί νά μή γίνεται εκβιαστικά ένας εισπρακτικός μηχανισμός.\nΑπό τήν άλλη μεριά εγώ προσωπικά, όπως καί άλλοι τής γενιάς μου, έχουμε ζήσει παρόμοιες περιπτώσεις στά μικρά μας χρόνια. Όταν ήμουν περίπου 10 ετών αντιμετώπισα τό γεγονός πού δέν είχαμε ηλεκτρικό ρεύμα στό σπίτι καί διαβάζαμε μέ λάμπες πετρελαίου καί είδα τόν πατέρα μου νά φεύγη από τό σπίτι αιφνιδίως γιά νά αποφύγη τήν προσωποκράτηση, λόγω αδυναμίας καταβολής τών φόρων. Δέν πρέπει η Πολιτεία νά μάς γυρίζη πίσω 50-60 χρόνια.\n3. Ερώτηση: Μήπως η οικονομική κρίση φέρνει τόν κόσμο στήν Εκκλησία; Δεδομένου ότι οι συνάνθρωποί μας σήμερα αναζητούν ένα στήριγμα;\nΑπάντηση: Σίγουρα οι άνθρωποι θά αναζητήσουν στηρίγματα καί παρηγοριές. Δέν τά αρνούμαι αυτά. Στίς τρικυμίες ο άνθρωπος αναζητά ναυαγοσώστες, στίς θύελλες αναζητά κάποιο καταφύγιο καί στόν πόνο παίρνει παυσίπονο.\nΑλλά η Εκκλησία δέν υπάρχει γιά νά δίνη μόνον στήριγμα καί παρηγοριά. Τότε θά λειτουργούσε ως ψυχοναρκωτικό καί χαλαρωτικό, θά ήταν «τό όπιο τού λαού». Η Εκκλησία είναι γιά νά δίνη πληρότητα ζωής, γιά νά νοηματοδοτή τόν ανθρώπινο βίο, γιά νά βοηθά τόν άνθρωπο νά αγαπά τήν ζωή, νά προσφέρη ελπίδα καί φώς, νά διακατέχεται από θείο πόθο καί αγάπη, γιά νά έχη υγιείς σχέσεις μέ τούς ανθρώπους καί μέ τόν Θεό, νά έχη ορμή γιά τό αγαθό, γιά νά πεινά καί νά διψά γιά τήν δικαιοσύνη τού Θεού.\nΔιαβάζουμε τίς Επιστολές εκείνες τού Αποστόλου Παύλου πού είναι γραμμένες μέσα στήν φυλακή καί θαυμάζουμε γιατί είναι γεμάτες από χαρά καί φώς, από γεύση αληθινής ζωής, απηλλαγμένες από τήν μιζέρια, τήν απελπισία καί τά παράπονα. Τελικά, όλος ο βίος μας, ακόμα καί αυτή η κοινωνική ελευθερία, παρά τά θετικά, είναι μιά φυλακή καί πρέπει νά «αναζητούμε νόημα ζωής καί ελευθερία σέ ένα στρατόπεδο συγκεντρώσεως», όπως είναι ο τίτλος τού βιβλίου τού Victor Frankl, ο οποίος έζησε στά στρατόπεδα συγκεντρώσεως τού Νταχάου καί τού Άουσβιτς.\nΗ Εκκλησία υπάρχει γιά νά δίνη ζωή στόν κόσμο ή, νά τό πώ καλύτερα, ο κόσμος δημιουργήθηκε από τόν Θεό γιά νά γίνη Εκκλησία καί νά βρίσκεται μέσα στό Φώς.\n4. Ερώτηση: Η οικονομική κρίση τί αντίκτυπο έχει στήν νεολαία; Οι νέοι σήμερα πλησιάζουν ή απομακρύνονται από τήν Εκκλησία;\nΑπάντηση: Οι νέοι σήμερα δέχονται περισσότερο από τούς άλλους τίς συνέπειες τής κοινωνικής κρίσης. Αυτό μέ λυπεί ιδιαιτέρως. Δυστυχώς, εμείς οι μεγαλύτεροι κατασκευάσαμε μιά άρρωστη κοινωνία, στήν οποία κυριαρχεί τό συμφέρον, η ευδαιμονία, τό δίκαιο τού ισχυροτέρου, η υπερκατανάλωση καί έτσι υποχρεώνονται τά παιδιά νά ζήσουν μέσα σέ αυτό τό αρρωστημένο περιβάλλον. Κάναμε τίς οικογένειες κλειστές - «πυρηνικές οικογένειες», πού πολλές φορές βλέπουν μπροστά τους ένα «συναισθηματικό διαζύγιο», καί τίς εγκαταστήσαμε σέ σπίτια - «κλουβιά», μέ τήν λεγόμενη «οικολογική συρρίκνωση», καί κάνουμε τούς νέους νά αναπνέουν τό δηλητηριασμένο «κοινωνικό καυσαέριο» καί τούς είπαμε: «ζήστε σέ αυτό τό περιβάλλον», χωρίς ελπίδα, χωρίς όνειρα, χωρίς νόημα ζωής, χωρίς δουλειά. Ποιός ευθύνεται γι’ αυτό; Η νεολαία ή η «γηραλαία», πού γηράσκει στήν μιζέρια, τήν κακοδαιμονία, τήν αδικία;\nΚαί τό σημαντικό είναι ότι μερικοί τής λεγόμενης γενιάς τού Πολυτεχνείου πού ανέλαβαν τήν ηγεσία τής Χώρας έχουν τό ποσοστό ευθύνης τους γιά τήν κατάσταση πού έφθασε η Πατρίδα μας, ενώ θά έπρεπε νά υλοποιήσουν τά οράματα τής γενιάς τους.\nΑπό τήν άλλη μεριά οι νέοι διακρίνονται από τό πνεύμα «τής νεοφιλίας» όπως έλεγε ο Λόρεντς, θέλουν κάτι καινούριο, πέρα από τήν στασιμότητα, καί τό κάνουν αυτό μέ τήν επαναστατικότητα πού διαθέτουν. Οι νέοι από τήν φύση τους είναι επαναστάτες καί έτσι αλλάζουν τά κοινωνικά δεδομένα καί βελτιώνονται οι καταστάσεις. Αυτή η επαναστατικότητα, όσο καί άν φαίνεται παράξενο, είναι ένα στοιχείο θετικό, είναι αναζήτηση κάτι ή κάποιου, είναι έξοδος από τήν φιλαυτία καί τήν απόγνωση, αρκεί νά γίνεται μέ θετικό τρόπο. Όταν βλέπω νέους νά αντιδρούν στήν εμφάνισή μου ως Κληρικού, τό εκλαμβάνω ως κίνηση αναζητήσεως καί ως πρόκληση νά τούς προσέξω, ως προσπάθεια αποκτήσεως μιάς επικοινωνίας πού τούς λείπει. Συνήθως η αντίδραση τών νέων εκφράζει μιά κίνηση γιά αλλαγή, γιά βελτίωση, γιά επικοινωνία, γιά ζωή. Μή βλέπουμε σέ κάθε αρνητική κίνηση τό κακό. Άλλωστε, καί τό φαινομενικά αρνητικό μπορούμε μέ τήν προσωπική μας υγιή αντιμετώπιση νά τό μετατρέψουμε σέ θετικό.\nΣέ αυτή τήν επαναστατικότητα τών νέων μπορεί νά ανταποκριθή η Ορθόδοξη Εκκλησία, η οποία από τήν θεολογία καί τήν ιστορία της είναι επαναστατική εναντίον κάθε κατεστημένου, αρκεί καί οι Κληρικοί καί τά μέλη τής Εκκλησίας νά μήν ταυτισθούν μέ τό κατεστημένο. Η ησυχαστική παράδοση, όπως εκφράσθηκε από τούς αγίους τής Εκκλησίας, είναι μιά διαρκής επανάσταση πού κάνει τόν άνθρωπο πάντα νέο στό φρόνημα, τίς επιθυμίες, τήν ζωή. Μακάρι νά βλέπουμε αυτό τό επαναστατικό καί νεανικό πνεύμα τής Εκκλησίας, όπως τό εκφράζουν οι άγιοι.\n5. Ερώτηση: Η διαφθορά στήν Εκκλησία μέ επίορκους Ιερείς πώς μπορεί νά αντιμετωπιστή;\nΑπάντηση: Η Εκκλησία από τήν φύση της καί τήν αποστολή της πολεμά ακατάπαυστα εναντίον τής διαφθοράς τού πνεύματος. Η πτώση τού Αδάμ καί τής Εύας έφερε στούς ανθρώπους τήν φθαρτότητα καί τήν θνητότητα, τήν διαφθορά καί τόν πόνο. Οι Πρωτόπλαστοι, μετά τήν απομάκρυνση από τόν Θεό, φόρεσαν τούς δερμάτινους χιτώνες καί έχασαν τήν απλότητα, τήν ελευθερία, τήν αρχοντιά. Καί έργο τής Εκκλησίας είναι νά πολεμά αυτήν τήν διαφθορά, τήν σκουριά τού πνεύματος, πού είναι η πιό μεγάλη διαφθορά.\nΆν όμως εννοήτε καί τήν κοινωνική καί οικονομική διαφθορά, όπως φαίνεται από τήν ερώτησή σας, καί αυτό τό πολεμά η Εκκλησία. Δέν μπορεί κανείς νά είναι μέλος τής Εκκλησίας, Κληρικός ή λαϊκός, καί νά αδική, νά κλέβη, νά φοροδιαφεύγη, νά παρανομή ποικιλοτρόπως. Άν συμβαίνη αυτό, τότε είναι υποκριτής, όπως οι Φαρισαίοι, καί ισχύουν τά «ουαί» τού Χριστού.\nΆν υπάρχουν κάποιοι επίορκοι Ιερείς καί Μοναχοί πού εμπλέκονται στήν οικονομική διαφθορά, στήν φοροδιαφυγή καί τίς παράνομες δραστηριότητες, τότε πρέπει νά τιμωρούνται παραδειγματικά. Δέν είναι δυνατόν εμείς πού κηρύττουμε τήν δικαιοσύνη καί τήν κοινωνική ευταξία νά τήν καταστρατηγούμε. Είναι λυπηρό όταν από ορθοδόξους Κληρικούς εκφράζεται η ιησουΐτικη αρχή «ο σκοπός αγιάζει τά μέσα». Η αλήθεια είναι ότι τά μέσα πού χρησιμοποιούμε δίνουν αξία καί νόημα στόν σκοπό.\n6. Ερώτηση: Λέγεται ότι η εργασιακή εφεδρεία ίσως εφαρμοστή καί σέ μέρος τών κληρικών. Αυτό τί επίπτωση θά έχη στήν λειτουργία τών Ναών;\nΑπάντηση: Όταν ο άνθρωπος περνά μιά οικονομική κρίση καί όταν η κοινωνία διέρχεται από κοινωνική κρίση, τότε απαιτείται αυτή η κατάσταση νά αντιμετωπισθή πνευματικά. Άλλωστε, η βάση τής οικονομικής καί κοινωνικής κρίσης είναι η πολιτιστική καί πνευματική κρίση. Έτσι, πρέπει οι Κληρικοί νά υποδεικνύουν στούς ανθρώπους τόν αποτυχημένο στόχο, νά τούς εμπνέουν ελπίδα καί αισιοδοξία. Στήν κοινωνία μας απαιτούνται αντισώματα, όπως γίνεται στόν ανθρώπινο οργανισμό, προκειμένου νά αντιμετωπισθούν οι ιώσεις καί οι μικροβιακές λοιμώξεις.\nΈπειτα, οι Ιερείς είναι τό κέντρο τού πολιτισμού τού τόπου μας. Όταν κλείνουν οι Ναοί, τότε σταματά νά υπάρχη ένας πνευματικός άξονας, παύει νά κτυπά η καρδιά τού πολιτισμού καί τής παράδοσης σέ έναν τόπο. Δέν είναι δυνατόν, όμως, εν ονόματι τής οικονομικής κρίσης νά διαλύουμε τίς δυνάμεις τής συνοχής τής κοινωνίας. Θεωρώ, μάλιστα, ότι είναι αντιφατικό όταν από τό ένα μέρος προτρέπουμε τήν Εκκλησία νά βοηθήση τούς ανθρώπους καί τήν κοινωνία στήν αντιμετώπιση τής οικονομικής κρίσης καί από τό άλλο μέρος νά αποδυναμώνουμε τά όργανά της. Χρειαζόμαστε τούς πολιτιστικούς καί πνευματικούς αδένες μέσα στήν κοινωνία μας. Δέν πρέπει νά είμαστε μίζεροι ούτε ακριβοί στά «πίτουρα» καί φτηνοί στό «αλεύρι». Η Εκκλησία όχι μόνον κρατά τήν συνοχή τής κοινωνίας, αλλά καί τήν νοηματοδοτεί.\n7. Ερώτηση: Τί θά κάνετε εάν τεθή επίσημα αυτό τό θέμα;\nΑπάντηση: Όλα τά θέματα, καί αυτό πού λέτε, τά αντιμετωπίζει η Διαρκής Ιερά Σύνοδος καί άν χρειασθή θά τό αντιμετωπίση η Ιεραρχία τής Εκκλησίας τής Ελλάδος. Τό πολίτευμα τής Εκκλησίας είναι ιεραρχικώς συνοδικό καί συνοδικώς ιεραρχικό.\n8. Ερώτηση: Πλησιάζουν τά Χριστούγεννα. Ποιό είναι τό μήνυμά τους σήμερα;\nΑπάντηση: Η εορτή τών Χριστουγέννων είναι μιά σημαντική εορτή καί τήν αναμένουμε μέ χαρά καί αγάπη. Συνήθως λέμε ότι είναι οικογενειακή εορτή μέ τήν γέννηση καί τήν χαρά τής γεννήσεως.\nΣκέπτομαι ότι κάθε γέννηση συνδέεται μέ πόνο, καί κάθε βίωση τού πόνου είναι υπόθεση θέασης τής ζωής μέσα από άλλη προοπτική.\nΈτσι, η ψυχολογική καί πνευματική γέννηση, η ωρίμανσή μας, περνά μέσα από τόν πόνο, ο οποίος πόνος θεραπεύει κάθε ηδονή. Είναι χαρακτηριστικός ένας λόγος τού Ντοστογιέφσκι: «Θέτω ένα μάταιο ερώτημα: Τί είναι προτιμότερο; Η μέτρια ευτυχία ή ο υψηλός πόνος;». Καί προτιμούσε τόν πόνο ως αίτιο τής ελευθερίας.\nΑυτό σημαίνει ότι τά Χριστούγεννα έχουν ένα υψηλό νόημα πού δέν μπορεί νά περικλεισθή στά φωτάκια, στόν στολισμό τού δένδρου, τίς εκδρομές καί τίς αισθησιακές χαρές. Όταν ο εσωτερικός χώρος μας είναι γεμάτος από μαυρίλα, είναι νεκρός από ελπίδα, τότε οι εξωτερικές χαρές δέν προσφέρουν τίποτε. Τό υπαρξιακό κενό μυρίζει πτωμαΐλα, καί χρειαζόμαστε τό καινό (καινούριο).\nΈπειτα, τά Χριστούγεννα δείχνουν τό καθήκον μας πού είναι πρώτιστη ανάγκη μας. Ο Χριστός γεννήθηκε σέ μιά σπηλιά, σέ ξένο μέρος, μέ τό μίσος τής εξουσίας –τού Ηρώδη–, έγινε ξένος καί πρόσφυγας, αντιμετώπισε τήν τραγικότητα τής κοινωνίας. Πόσα παιδιά στόν κόσμο σήμερα δέν γεννιούνται καί δέν μεγαλώνουν μέσα στίς ίδιες συνθήκες, ακόμη καί σέ Χριστιανικές κοινωνίες! Τό σκηνικό επαναλαμβάνεται, η τραγωδία συνεχίζεται, παρά τά βερμπαλιστικά καί συναισθηματικά λόγια.\nΜέσα σέ αυτήν τήν τραγικότητα μπορούμε νά προσφέρουμε ό,τι καλύτερο έχουμε, δηλαδή τούς λαμπρούς ύμνους τών αγγέλων καί τήν καθαρή καρδιά τών ποιμένων. Η εορτή τών Χριστουγέννων πρέπει νά φανερώση τήν αγάπη τού Θεού πρός τούς ανθρώπους καί τήν τρυφερότητα τών ανθρώπων πρός κάθε άλλον πού είναι αδελφός καί πονά, υποφέρει καί ζή στήν απόγνωση. Ο άγιος Ιωάννης ο Χρυσόστομος βάζει στό στόμα τού Χριστού τούτα τά λόγια: «εγώ αλήτης διά σέ», δηλαδή έγινα περιπλανώμενος γιά σένα. Η λέξη αλήτης προέρχεται από τό αλάομαι-ώμαι πού σημαίνει περιπλανώμαι καί δείχνει τήν αγάπη Του γιά τούς ανθρώπους.\nΆς μιμηθούμε κι εμείς αυτήν τήν κενωτική καί θυσιαστική αγάπη τού Χριστού, πού είναι η ουσία τής εκκλησιαστικής καί πνευματικής ζωής.–


Intercontinental Bangkok, An IHG Hotel από 91€. Ξενοδοχεία σε Μπανγκόκ - KAYAK\n973 Phloen Chit Road, Μπανγκόκ 10330, Ταϊλάνδη\nΣχετικά με την τοποθεσία Intercontinental Bangkok, An IHG Hotel\nΑυτό το κατάλυμα (InterContinental Bangkok, an IHG Hotel - SHA Plus, Μπανγκόκ) βρίσκεται στην καρδιά της πόλης, 15 λεπτά με τα πόδια από: Εμπορικό Κέντρο Siam Paragon και Εμπορικό Συγκρότημα CentralWorld. Στις σημαντικές παροχές περιλαμβάνονται δωρεάν ενσύρματη πρόσβαση στο ίντερνετ, ένα επιχειρηματικό κέντρο και υπηρεσία ενοικίασης λιμουζίνας ή αυτοκινήτου. Οι εγκαταστάσεις εκδηλώσεων σε αυτό το ξενοδοχείο αποτελούνται από συνεδριακό κέντρο και αίθουσα συνεδριάσεων. Με επιπλέον χρέωση παρέχεται λεωφορειάκι για μεταφορά από και προς το αεροδρόμιο (διαθέσιμο 24 ώρες το 24ωρο) και στους χώρους μας θα βρείτε επίσης δωρεάν στάθμευση με παρκαδόρο.\nΦωτογραφίες από το Intercontinental Bangkok, An IHG Hotel\nΤο Intercontinental Bangkok, An IHG Hotel εφαρμόζει τα εξής μέτρα:\nΔιαθέσιμα δωμάτια στο Intercontinental Bangkok, An IHG Hotel\nDeluxe Rooms(64€ - 229€)\nΠαροχές στο Intercontinental Bangkok, An IHG Hotel\nΚριτικές για το Intercontinental Bangkok, An IHG Hotel\nSiam Square0.8 χλμ\nBaiyoke Sky Tower1.1 χλμ\nBangkok Art and Culture Centre1.2 χλμ\nLumpini Park1.5 χλμ\nSao Chingcha4.4 χλμ\nDemocracy Monument4.5 χλμ\nThanon Khao San5.1 χλμ\nIntercontinental Bangkok, An IHG Hotel: Συχνές ερωτήσεις\nΙσχύουν ειδικές πολιτικές ακύρωσης για το Intercontinental Bangkok, An IHG Hotel λόγω του κοροναϊού (COVID-19);\nΌλες οι υπάρχουσες κρατήσεις στο Intercontinental Bangkok, An IHG Hotel μπορούν να τροποποιηθούν ή να ακυρωθούν για διαμονές έως και τις 30 Ιουνίου 2020. Για περισσότερες πληροφορίες, επισκεφτείτε τη σελίδα απόκρισης του Intercontinental στη νόσο COVID-19.\nΠού βρίσκεται το Intercontinental Bangkok, An IHG Hotel;\nΤο Intercontinental Bangkok, An IHG Hotel βρίσκεται στη διεύθυνση 973 Phloen Chit Road, περιοχή Lumphini, 1,8 χλμ. από το κέντρο της πόλης Μπανγκόκ. Το κοντινότερο αξιοθέατο στο Intercontinental Bangkok, An IHG Hotel είναι: Siam Square.\nΠότε είναι το check-in και το check-out στο Intercontinental Bangkok, An IHG Hotel;\nΣτο Intercontinental Bangkok, An IHG Hotel, το check-in γίνεται στις 15:00 και το check-out στις 12:00.\nΠροσφέρει το Intercontinental Bangkok, An IHG Hotel δωρεάν Wi-Fi;\nΝαι, το Intercontinental Bangkok, An IHG Hotel προσφέρει δωρεάν Wi-Fi.\nΠροσφέρει το Intercontinental Bangkok, An IHG Hotel δωρεάν πάρκινγκ;\nΝαι, το Intercontinental Bangkok, An IHG Hotel προσφέρει δωρεάν πάρκινγκ.\nΠροσφέρει το Intercontinental Bangkok, An IHG Hotel δωρεάν μεταφορά αεροδρομίου;\nΌχι, το Intercontinental Bangkok, An IHG Hotel δεν προσφέρει δωρεάν μεταφορά αεροδρομίου.\nΠόσο απέχει το Intercontinental Bangkok, An IHG Hotel από το αεροδρόμιο;\nΤο Intercontinental Bangkok, An IHG Hotel απέχει 20 χλμ. από το Μπανγκόκ Don Mueang Intl. Το Intercontinental Bangkok, An IHG Hotel απέχει 23,4 χλμ. από το Μπανγκόκ Suvarnabhumi.\nΈχει πισίνα το Intercontinental Bangkok, An IHG Hotel;\nΝαι, το Intercontinental Bangkok, An IHG Hotel έχει πισίνα.\n44% φθηνότεροHoliday Inn Bangkok8.8 Εξαιρετικό (830 κριτικές)0,05 χλμΕξωτερική πισίνα, Κέντρο ευεξίας και σπα, Γυμναστήριο+51€\n5% φθηνότεροGrand Hyatt Erawan Bangkok8.8 Εξαιρετικό (561 κριτικές)0,17 χλμΕξωτερική πισίνα, Κέντρο ευεξίας και σπα, Γυμναστήριο+86€\n71% φθηνότεροGolden House7.2 Καλό (634 κριτικές)0,17 χλμΚέντρο ευεξίας και σπα, Υπηρεσία δωματίου, Δωρεάν Wi-Fi+27€\n74% φθηνότεροArnoma Grand7.8 Καλό (529 κριτικές)0,21 χλμΕξωτερική πισίνα, Εσωτερική πισίνα, Κέντρο ευεξίας και σπα+24€\n75% φθηνότεροBed@Town Hostel8.9 Εξαιρετικό (6 κριτικές)0,38 χλμΜπαρ/Σαλόνι, Δωρεάν Wi-Fi, Καφετέρια+23€\n63% φθηνότεροCourtyard by Marriott Bangkok8.7 Εξαιρετικό (951 κριτικές)0,38 χλμΕξωτερική πισίνα, Γυμναστήριο, Εστιατόριο+34€\n5% φθηνότεροSpacious Classic Retro Style Condo/next to BTS/1 stop from Silom & Siam BTS10 Εξαιρετικό (1 κριτική)0,36 χλμΠισίνα, Σάουνα, Κουζίνα+86€\nWaldorf Astoria Bangkok9.3 Εξαιρετικό (188 κριτικές)0,28 χλμΕξωτερική πισίνα, Κέντρο ευεξίας και σπα, Γυμναστήριο+207€\n47% φθηνότεροSindhorn Midtown9 Εξαιρετικό (139 κριτικές)0,42 χλμΕξωτερική πισίνα, Γυμναστήριο, Εστιατόριο+48€\n42% φθηνότεροRenaissance Bangkok Ratchaprasong Hotel8.9 Εξαιρετικό (630 κριτικές)0,22 χλμΕσωτερική πισίνα, Κέντρο ευεξίας και σπα, Γυμναστήριο+53€\nΑναζητήστε εκπτώσεις για το Intercontinental Bangkok, An IHG Hotel στην Μπανγκόκ με την KAYAK. Αναζητήστε τη φθηνότερη προσφορά ξενοδοχείου για το Intercontinental Bangkok, An IHG Hotel στην Μπανγκόκ. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Intercontinental Bangkok, An IHG Hotel με την προσφορά που σας ταιριάζει καλύτερα. από 91€/βράδυ (οι πιο πρόσφατες τιμές για το ξενοδοχείο).


Σούπα με ψητή κολοκύθα και κάστανα - eportal\nHome/Συνταγές/Σούπα με ψητή κολοκύθα και κάστανα\n29 Δεκεμβρίου, 2021Τελευταία ενημέρωση: 29 Δεκεμβρίου, 2021\nΤη vegan κολοκυθόσουπα ή για την ακρίβεια την σούπα με ψητή κολοκύθα και κάστανα θα την ερωτευτείς!\nΌταν η κολοκυθόσουπα είναι πετυχημένη είναι από εκείνα τα φαγητά που πραγματικά τα λατρεύεις.\nΑκόμη σκέφτομαι ότι «κάποτε», όταν ξεκίνησε η κολοκυθόσουπα να γίνεται trend την έφτιαχνα με εντελώς διαφορετικό τρόπο και μάλιστα «θεωρούσα» απαραίτητη την κρέμα γάλακτος.\nΣτην πορεία την κρέμα γάλακτος αντικατέστησε το γιαούρτι για να φτάσω τα τελευταία χρόνια να αποφασίσω πως η απόλυτη vegan κολοκυθόσουπα δεν χρειάζεται ίχνος ζωικών προϊόντων.\nΣε αυτό το βίντεο θα δεις πως θα φτιάξεις την τέλεια κολοκυθόσουπα, κάνε τη συνταγή δική σου γιατί όπως θα δεις εγώ στην ετοίμασα σε πιο γιορτινή εκδοχή με κάστανα.\nΗ ψητή κολοκύθα είναι ο λόγος που η σούπα αποκτά “δυνατή” γεύση!\nΣίγουρα η προετοιμασία θέλει περισσότερο χρόνο αλλά μπορείς να ψήσεις την κολοκύθα, χρησιμοποιείς όσο θέλεις και την υπόλοιπη την αποθηκεύεις για μελλοντική χρήση\nΣε κάθε περίπτωση μπορείς να χρησιμοποιήσεις και κολοκύθα στον ατμό αλλά ξαναλέω η ψητή, σχεδόν καραμελωμένη κολοκύθα κάνει όλη τη δουλειά!\nΚαι το ψητό σκόρδο, θα δεις πόσο ταιριάζει που είναι επίσης ψημένο, γλυκαίνει αφήνοντας μόνο ένα διακριτικό άρωμα\nΤα κάστανα δίνουν μια γήινη επίγευση, τα προτιμώ βρασμένα και όχι ψητά γιατί δεν θέλω να έχουν έντονη «παρουσία» στη σούπα\nΤα μπαχαρικά είναι αυτά, που μαζί με το τζίντζερ και το σέλερι -ναι το σέλερι- κάνουν τη σούπα ακαταμάχητη\nΤο εστραγκόν ταιριάζει με την κολοκύθα και τα κάστανα γάντι!\nΒράσε χαμηλά-πολτοποίησε δυνατά για να κάνεις τη σούπα βελούδινη\nΤελικό βήμα πριν το σερβίρισμα εμπλουτίζεις με γάλα καρύδας ή κρέμα και δεν κρατιέσαι να δοκιμάσεις!\nΗ δική μου επιλογή για τους ξηρούς καρπούς είναι τα φουντούκια και τα καρύδια πεκάν, το σχινόπρασο και για την περίσταση το ρόδι\nΒάλε την κολοκύθα να ψήνεται και τα κάστανα να βράζουν, όλα πάντα με προσοχή, γιατί τα μικροατυχήματα παραμονεύουν.\nΗ δική μου επιλογή είναι το Octenisept wound gel περιέχει οκτενιδίνη, η οποία εξουδετερώνει τα μικρόβια δημιουργώντας ένα προστατευτικό φράγμα ενάντια στα μικρόβια και προστατεύει την πληγή από λοιμώξεις και φλεγμονές.\nΌπως επίσης και όλη η σειρά προϊόντων Octenisept αντισηπτικό και το ήπιο υγρό καθαρισμού άλλωστε όλα αυτά πλέον μας είναι απαραίτητα και λόγω COVID-19.\nΤο ξέρω, τα σχέδιά όλων μας ματαιώνονται για ένα «λαμπερό» ρεβεγιόν με τους όσους αγαπάμε και μαζί τους θέλουμε υποδεχτούμε μαζί τη νέα χρονιά.\nΟ covid και φέτος έφερε τα πάνω κάτω αλλά σε καμία περίπτωση δεν πτοούμαστε και τηρούμε όσα χρειάζονται για να παραμένουμε ασφαλείς.\nΕτοίμασε τη vegan σούπα με ψητή κολοκύθα για το βράδυ της Πρωτοχρονιάς και απόλαυσέ την με την καρδιά σου, θα στη ζεστάνει πραγματικά και θα σε «γεμίσει» θετικά συναισθήματα #ComfortFoodCan\nΣυνταγή για σούπα με ψητή κολοκύθα και κάστανα\nΚατηγορία Συνταγής: Συνταγές με λαχανικά, Vegan συνταγές, Σούπες, Ethnic Food, Χριστουγεννιάτικες Συνταγές, Εύκολες συνταγές, Υγιεινές συνταγές\nΧρόνος Προετοιμασίας: 80‘\nXρόνος Μαγειρέματος: 20′\n200 γρ. κάστανα, βρασμένα\n50 γρ. φρέσκο τζίντζερ\n1 κλωναράκι σέλερι, ψιλοκομμένο\n400 γάλα καρύδας\n600ml ζεστό νερό\n1 κ.γ. εστραγκόν αποξηραμένο\nΞηρούς καρπούς, ψιλοκομμένους\nΚόβουμε την κολοκύθα στη μέση και την τοποθετούμε σε ένα ταψί, μέσα στο οποίο βάζουμε και τις σκελίδες του σκόρδου.\nΡαντίζουμε με ελαιόλαδο, προσθέτουμε αλάτι, πιπέρι και ψήνουμε στους 180ο C μέχρι να μαλακώσει η κολοκύθα.\nΚαθαρίζουμε τα κάστανα από τον φλοιό τους και τις ίνες.\nΒγάζουμε την ζεστή κολοκύθα από τον φούρνο και με ένα κουτάλι βγάζουμε το εσωτερικό.\nΣοτάρουμε με το ελαιόλαδο τα λαχανικά, το τζίντζερ, τα κάστανα, την κολοκύθα και το ψημένο σκόρδο, αφού πρώτα αφαιρέσουμε τη φλούδα του.\nΠροσθέτουμε το νερό, τα μπαχαρικά, αλάτι, πιπέρι και βράζουμε τη σούπα για 15’.\nΚατόπιν την πολτοποιούμε και την ξαναβάζουμε στην κατσαρόλα σε χαμηλή φωτιά.\nΠροσθέτουμε το γάλα καρύδας και μόλις πάρει 1-2 βράσεις, αποσύρουμε.\nΣερβίρουμε τη ζεστή κολοκυθόσουπα με κρέμα καρύδας, ψιλοκομμένα καρύδια και σχινόπρασο και σπόρους ροδιού.\nΕδώ μπορείς να δεις και άλλες συνταγές για σούπες κι εδώ απλές και εύκολες vegan συνταγές\nκαι καστανά κολοκύθα με σούπα ψητή\nΈξι συλλήψεις και 33 προσαγωγές για ναρκωτικά σε κέντρο Αθήνας και Δυτική Αττική\nΗ ηλεκτρική Ford Mustang Mach-E πωλείται και on-line\nΑν ο Τζόνσον δεν φύγει, οι Εργατικοί θα καταθέσουν πρόταση μομφής\nΟ Στάθης Σχίζας για την δωρεά μέρους του επάθλου: “Αυτά τα παιδιά με… |


Τα λιπαρά που καταστρέφουν τη μνήμη σας\nΣυσσωρεύονται στα τοιχώματα των αρτηριών και μπορούν να απειλήσουν την καρδιά μας, αποδεικνύεται όμως ότι είναι εξίσου βλαβερά για τον εγκέφαλο.\nΤα λιπαρά τρανς έχουν μπει πολλάκις στο στόχαστρο των ειδικών, καθώς έχουν συνδεθεί με καταστροφικές επιδράσεις για την υγεία μας.\nΣύμφωνα με νέα μελέτη που δημοσιεύεται στην επιθεώρηση PLOS One, η κατανάλωση λιπαρών τρανς, ακόμη και σε μικρή ποσότητα, μπορεί να επηρεάσει αρνητικά την εγκεφαλική λειτουργία και συγκεκριμένα τη μνήμη.\nΕρευνητές από το Πανεπιστήμιο UCSD της Καλιφόρνια ανέλυσαν στοιχεία που αφορούσαν σε 1.018 υγιείς άνδρες και γυναίκες που είχαν λάβει μέρος σε έρευνα για τη χοληστερίνη. Οι συμμετέχοντες έδωσαν αναλυτικές πληροφορίες για τις διατροφικές τους συνήθειες και βάσει αυτών οι ερευνητές υπολόγισαν κατά προσέγγιση τα επίπεδα κατανάλωσης λιπαρών τρανς. Καθένας από τους συμμετέχοντες έκανε επίσης ένα τεστ μνήμης.\nΑντιπαραθέτοντας την κατανάλωση λιπαρών τρανς με τα αποτελέσματα στο τεστ, οι ερευνητές διαπίστωσαν ότι υπήρχε μια άμεση συσχέτιση μεταξύ των δύο. Οι συμμετέχοντες που κατανάλωναν τις μεγαλύτερες ποσότητες αυτών των βλαβερών λιπαρών ήταν και αυτοί που πέτυχαν τις χαμηλότερες βαθμολογίες στο τεστ. Η συσχέτιση φάνηκε μάλιστα να είναι εντονότερη μεταξύ των νεαρότερων συμμετεχόντων σε σύγκριση με τα άτομα μεγαλύτερης ηλικίας.\nΤα λιπαρά τρανς προωθούν τις οξειδωτικές βλάβες στα κύτταρα του σώματος, συμβάλλοντας στον ταχύτερο θάνατό τους. Όπως αναφέρει το σχετικό δημοσίευμα του ΤΙΜΕ, μελέτες έχουν υποδείξει ότι το κέντρο της μνήμης του εγκεφάλου, ο ιππόκαμπος, είναι ιδιαιτέρως ευαίσθητος σε τέτοιου είδους μεταβολές, κάτι που εξηγεί πιθανώς γιατί παρατηρούνται οι παραπάνω αρνητικές επιδράσεις.\nΓιατί δεν είναι εύκολο να θυμηθούμε ονόματα;\nΕπιστήμονες που έχουν μελετήσει εκτενώς τις διαδικασίες απομνημόνευσης στον άνθρωπο έχουν διαπιστώσει ότι όσο περισσότερα «μονοπάτια» οδηγούν σε μια συγκεκριμένη ανάμνηση τόσο πιο εύκολο είναι να επαναφέρουμε τη συγκεκριμένη ανάμνηση και αυτό δεν συμβαίνει συνήθως με τα ονόματα. Για παράδειγμα το onmed.gr μας δίνει πληροφορίες που μοιάζουν ασήμαντες, όπως το τι φορέσαμε την περασμένη Τρίτη ή τι καιρό έκανε την περασμένη Πέμπτη, διευκολύνουν τον εγκέφαλό μας να συνδυάσει γεγονότα και πληροφορίες που σχετίζονται με τη συγκεκριμένη ημέρα ώστε να τα ανακαλέσει.\nΕπανάσταση! Επανέφεραν μνήμες χαμένες λόγω αμνησίας\nΟι ερευνητές του ιαπωνικού Ινστιτούτου Επιστημών του Εγκεφάλου RIKEN και του Τμήματος Βιολογίας του Πανεπιστημίου ΜΙΤ των ΗΠΑ, με επικεφαλής τον Σουσούμου Τονεγκάβα, που έκαναν τη σχετική δημοσίευση στο περιοδικό "Science", έδωσαν στα πειραματόζωα ένα φάρμακο, το οποίο τα εμπόδισε να δημιουργήσουν μνήμες για ένα γεγονός που τους προκαλούσε φόβο. Όταν όμως, στη συνέχεια, οι επιστήμονες ενεργοποίησαν με φως εκείνους τους νευρώνες που σχηματίζουν τις μνήμες, τότε οι τελευταίες επανήλθαν.\nΑν η μέθοδος επιβεβαιωθεί και στους ανθρώπους, τότε θα ανοίξει παράθυρο ελπίδας για όσους πάσχουν από αμνησία, π.χ. λόγω τραύματος στον εγκέφαλο, νόσου Αλτσχάιομερ ή άλλης νευροεκφυλιστικής διαταραχής.\nΌταν όμως οι επιστήμονες έδωσαν στα ποντίκια μια χημική ουσία που μπλόκαρε τον σχηματισμό αναμνήσεων στους νευρώνες, τότε τα ζώα δεν θυμούνταν το ηλεκτροσόκ και έτσι δεν φοβούνταν πια τον χώρο όπου αυτό είχε λάβει χώρα. Ο φόβος (και η μνήμη του) τελικά επανήλθε, όταν μέσω του φωτός ενεργοποιήθηκαν οι αντίστοιχοι νευρώνες, που είχαν «αποθηκεύσει» το εκφοβιστικό συμβάν.\n8 σιωπηλά συμπτώματα του θυρεοειδούς\nΑν δεν είχατε ποτέ πρόβλημα με τον ύπνο αλλά ξαφνικά στριφογυρίζετε στο κρεβάτι σας και δε μπορείτε να κοιμηθείτε, ίσως είναι μία πρώτη ένδειξη κάποιου προβλήματος με τον θυρεοειδή σας. Ένας υπερενεργός θυρεοειδής εκκρίνει συγκεκριμένες ορμόνες σε μεγάλες ποσότητες, γεγονός που μπορεί να υπέρ- διεγείρει το κεντρικό νευρικό σύστημα και να οδηγεί σε αϋπνία. Αντίστοιχα, και στην περίπτωση που αισθάνεστε μόνιμα κουρασμένοι και με έντονο το αίσθημα της υπνηλίας, ενδεχομένως ο θυρεοειδής σας να υπολειτουργεί και να μην επιτρέπει στο σώμα να παράγει τη σωστή ποσότητα ορμονών.\nΆγχος χωρίς αιτία\nΣτην περίπτωση που είστε ένας ιδιαίτερα ήρεμος και χωρίς άγχος άνθρωπος αλλά ξεκινήσετε να παρουσιάζετε αγχωτική συμπεριφορά, τότε ίσως ο θυρεοειδής σας να είναι υπερδραστήριος. Η υπερέκκριση ορμονών του θυρεοειδούς συχνά προκαλεί φαινόμενα όπου ο ασθενής παρουσιάζει άγχος χωρίς μία λογική αιτία. Ο λόγος είναι ότι υπάρχει περισσότερη διέγερση του εγκεφάλου, σε σημείο πολλές φορές μάλιστα, που αυτό έχει και σωματικές επιπτώσεις.\nΑλλαγές στις εντερικές συνήθειες\nΗ συχνή δυσκοιλιότητα μπορεί να είναι ένα σημάδι υπολειτουργίας του θυρεοειδούς. Οι ορμόνες του θυρεοειδούς παίζουν επίσης ρόλο στη διατήρηση της σωστής λειτουργίας του πεπτικού σας συστήματος. Ένας υπερενεργός θυρεοειδής μπορεί να οδηγήσει σε αντίθετα αποτελέσματα. Αν δηλαδή παρουσιάζετε συχνή ευκοιλιότητα, αλλά όχι διάρροια, και αισθάνεστε την ανάγκη να πάτε στην τουαλέτα πιο συχνά τότε ενδεχομένως να έχει "απορρυθμιστεί" ο θυρεοειδής σας.\nΑδυνατίζουν τα μαλλιά σας;\nΤα προβλήματα στον θυρεοειδή συχνά φαίνονται και στις τρίχες. Αν τα μαλλιά σας (ή ακόμα και οι τρίχες από τα φρύδια σας) αδυνατίζουν, τότε αυτό είναι ένα από τα πιο συνήθη και ύποπτα δείγματα προβλημάτων με τον θυρεοειδή αδένα. Η ανώμαλη λειτουργία του θυρεοειδούς διαταράσσει τον κύκλο ζωής των τριχών σας με αποτέλεσμα αυτές να γίνονται πιο αδύναμες και να μην αντέχουν όσο θα έπρεπε.\nΕφίδρωση σε τυχαίες στιγμές\nΗ υπερβολική εφίδρωση όταν δεν ασκείστε μάλιστα είναι ένας ακόμα σιωπηλός "ένοχος" ενός υπερενεργού θυρεοειδούς. Η λειτουργία του θυρεοειδούς είναι να ρυθμίζει την παραγωγή ενέργειας του ανθρώπινου οργανισμού. Η υπερέκκριση ορμονών περισσότερο από το φυσιολογικό σημαίνει διατάραξη του μεταβολισμού, γεγονός που σε πολλούς ανθρώπους μεταφράζεται σε υπερβολική εφίδρωση.\nΜήπως τα ρούχα σας σας στενεύουν;\nΑν το παντελόνι σας το αισθάνεστε πιο σφιχτό παρά το γεγονός ότι δεν έχετε πάρει κιλά ή αλλάξετε συνήθειες διατροφής ή άσκησης, μάλλον πρέπει να ρίξετε το φταίξιμο σε έναν υποδραστήριο θυρεοειδή. Η έλλειψη ορμονών μειώνει το μεταβολικό ρυθμό και την καύση των θερμίδων και το πιο πιθανό είναι να παρουσιάσετε κάποια ανεξήγητα παραπανίσια κιλά. Αλλά και στην αντίθετη περίπτωση, όπου χάνετε κιλά χωρίς λόγο και αιτία, πριν χαρείτε για το κατόρθωμά σας, φροντίστε να ελέγξετε τον θυρεοειδή σας.\nΌταν ο θυρεοειδής δε λειτουργεί σωστά, ούτε ο εγκέφαλός μας λειτουργεί. Με έναν υποδραστήριο θυρεοειδή, πολλοί βιώνουν την εμπειρία ενός "ομιχλώδους εγκεφάλου". Αυτό σημαίνει ότι παρουσιάζεται μία μικρή σύγχυση στην προσπάθειά να θυμηθεί κάποιος κάτι ή ότι αισθάνεται πνευματική κούραση. Η ουσία είναι ότι ένας θυρεοειδή που δε λειτουργεί σωστά, δεν εκκρίνει την ανάλογη ποσότητα ορμονών με αποτέλεσμα να είναι δύσκολο για κάποιον να συγκεντρωθεί.\n7 φορές μεγαλύτερη πιθανότητα να εμπλακούν σε τροχαίο δυστύχημα έχουν όσοι υποφέρουν από αποφρακτική υπνική άπνοια\nΗ Ροδίτισσα που κέρδισε το 3ο βρα…


eyploia.aigaio-net.gr - Κέα - Από μια κλωστή κρέμεται το λιμάνι της Τζιας\nΤο λιμάνι της Τζιας που επλήγη από τις θεομηνίες του 2004 Αν και βρίσκεται μόλις 16 ν.μ. (ούτε 30 χιλιόμετρα δηλαδή) από το Λαύριο, το λιμάνι της Τζιας, που είχε πληγεί βάναυσα από τις θεομηνίες του 2004, δεν έχει ακόμη επισκευαστεί και η μοίρα του έχει μετατραπεί σε μπαλάκι μεταξύ των αρμοδίων.\nΤο 2004 η καταστροφή βύθισε τον μισό λιμενοβραχίονα στον πάτο της θάλασσας. Χρειάστηκαν δύο χρόνια στην κεντρική διοίκηση να δημοπρατήσει το έργο της αποκατάστασης και μόλις την άνοιξη του 2007 εγκαταστάθηκε ο εργολάβος. Το έργο ξεκίνησε, το κατεστραμμένο τμήμα απομακρύνθηκε και τον Αύγουστο της ίδιας χρονιάς ο δήμος ζήτησε την προσωρινή παύση των εργασιών, προκειμένου να διευκολυνθεί η τουριστική κίνηση.\nΩστόσο, όπως σημειώνει ο δήμαρχος Κέας κ. Νικ.Δεμένεγας, ο εργολάβος δεν επέστρεψε ποτέ στο έργο, διότι « δεν είχαν πληρωθεί βεβαιωμένοι λογαριασμοί από την Περιφέρεια Νοτίου Αιγαίουγια διαδικαστικούς λόγους ». Ακόμη, σύμφωνα με τον δήμαρχο του νησιού, στο έργο παρουσιάστηκαν κακοτεχνίες, καθώς υπάρχει « καθίζηση του μόλου στο τμήμα που είχε αποκατασταθεί με συνέπεια να κινδυνεύει το έργο να καταστραφεί,γιατί το κατασκευασμένο κομμάτι δεν ήταν σταθερό ». Ο εργολάβος κατηγόρησε τον μελετητή ότι δεν είχε αξιολογήσει σωστά τη γεωλογική επάρκεια του εδάφους, ο μελετητής απαντούσε ότι η μελέτη του δεν εφαρμόστηκε σωστά και στη διένεξη η κεντρική διοίκηση ανέλαβε ρόλο διαιτητή.\nΥστερα από αλλεπάλληλες συσκέψεις, πραγματογνωμοσύνες, επισκέψεις εμπειρογνωμόνων και συμβούλων αποφασίστηκε η ανάθεση της μελέτης για την απομάκρυνση του βυθισμένου τμήματος και την επανακατασκευή του λιμένα εκ νέου στον μελετητή, αυτή τη φορά « χωρίς χρονικούς ορίζοντες και χωρίς να προσδιορίζεται ούτε ποιος είναι υπεύθυνος για το έργο ούτε ποιος θα το πληρώσει » όπως καταγγέλλει ο κ. Δεμένεγας.\nΤο χειρότερο είναι ότι έγινε υποσκαφή στο παλιό τμήμα του λιμανιού και καταστράφηκε και η εφεδρική ράμπα, με αποτέλεσμα να αρχίσει να βυθίζεται. « Εχει μείνει μόλις μία θέση στο λιμάνι και μας λένε ότι και αυτή είναι επικίνδυνη » αναφέρει ο δήμαρχος του νησιού και προσθέτει: « Εχουμε λάβει διαβεβαιώσεις και από το υπουργείο Αιγαίου και από την Περιφέρεια, όμως η κατάσταση έχει φθάσει πια στο απροχώρητο».\n"Κέα - Από μια κλωστή κρέμεται το λιμάνι της Τζιας" | Κωδικός Εισόδου / Δημιουργία Λογαριασμού | 0 Παρατηρήσεις


Dua Lipa: «Kαυτή» εμφάνιση σε συναυλία της στο Μάντσεστερ (videos+photos) - Kliktv.gr\nDua Lipa: «Kαυτή» εμφάνιση σε συναυλία της στο Μάντσεστερ (videos+photos)\n16 Απριλίου 2022 081\nΕντυπωσιακή εμφάνιση πραγματοποίησε το βράδυ της Παρασκευής η Dua Lipa σε συναυλία της στο Μάντσεστερ.\nΗ Dua Lipa είναι Βρετανίδα τραγουδίστρια, στιχουργός και μοντέλο, η οποία τα τελευταία χρόνια έχει αποκτήσει παγκόσμια αναγνώριση με διακρίσεις σε διάφορες χώρες. Στις επιτυχίες της περιλαμβάνονται τραγούδια όπως το “Be the One”, “One Kiss” (σε συνεργασία με τον Calvin Harris), “New Rules”, “IDGAF”, “Don’t Start Now” κ.ά., ενώ το πρώτο της προσωπικό άλμπουμ (Dua Lipa) που κυκλοφόρησε το 2017, έγινε πλατινένιο στο Ηνωμένο Βασίλειο. Στην μέχρι τώρα καριέρα της, έχει αποσπάσει – μεταξύ άλλων – τρία βραβεία Γκράμι, τρία βραβεία Brit, δύο MTV EMA και ένα MTV VMA.\nΣαν άλλη… catwoman, αλλά στα ρoζ, η 26χρονη τραγουδίστρια τράβηξε πάνω της όλα τα βλέμματα στη συναυλία της στο “AO Arena” του Μάντσεστερ, που ήταν μέρος της παγκόσμιας περιοδείας της “Future Nostalgia”.\nΣύμφωνα με τη Daily Mail, η Dua Lipa και η Katy Perry αναμένεται να συνεργαστούν, ηχογραφώντας μαζί ένα ντουέτο.\nΟι δύο σταρ της ποπ είχαν δύο αποτυχημένες προσπάθειες να κυκλοφορήσουν μια επιτυχία μαζί. H Dua Lipa είχε αποφασίσει να μην εμφανιστεί τελικά στο κομμάτι “Teary Eyes” το 2020 της Katy Perry. Την ίδια χρονιά, η Αμερικανίδα τραγουδίστρια δεν κατάφερε, λόγω αυξημένων επαγγελματικών υποχρεώσεων, να εμφανιστεί στο “Ball and Chain” της Dua Lipa.\nΜια πηγή είπε στη στήλη Bizarre της εφημερίδας “The Sun”: «Η Dua και η Katy είναι και οι δύο θαυμάστριες η μία της άλλης».\nΔείτε τα βίντεο από τη συναυλία της που δημοσίευσε η νεαρή τραγουδίστρια σε ανάρτησή της στο Instagram.\nΤο Διαβάσαμε Dua Lipa: «Kαυτή» εμφάνιση σε συναυλία της στο Μάντσεστερ (videos+photos)\nΈκτακτο δελτίο επιδείνωσης καιρού: Καταιγίδες και χαλάζι – Πτώση θερμοκρασίας έως 10 βαθμούς\nΒλεφαρίδες: 6 Tips για πλούσιες βλεφαρίδες


Σε νέες περιπέτειες η τουρκική οικονομία- ύφεση άνω του 2%\nNEWSFEED 19 Νοεμβρίου 2018\nΕνα ακόμη στοιχείο κατατείνει στην εκτίμηση ότι η οικονομία της Τουρκίας οδεύει προς ύφεση, καθώς η βιομηχανική παραγωγή της γειτονικής χώρας μειώθηκε 2,7% τον Σεπτέμβριο. Πρόκειται για μείωση μεγαλύτερη από το 2% που είχαν προβλέψει οκτώ αναλυτές στις τελευταίες έρευνες.\n«Το γεγονός ότι η βιομηχανική παραγωγή ήταν τον Σεπτέμβριο χειρότερη από τις προβλέψεις καταδεικνύει πως η τουρκική οικονομία εισέρχεται σε βαθιά ύφεση», εκτιμά ο Τζέισον Τιούβεϊ της Capital Economics. Ο ίδιος επισημαίνει πως «υπήρξε μεγάλη πτώση σε τομείς που παράγουν διαρκή αγαθά όπως είναι οι επιπλώσεις και οι ηλεκτρικές συσκευές . Η μείωση αυτή αντανακλά την εκτίναξη του πληθωρισμού και την πτώση της εμπιστοσύνης που αποθαρρύνει τις δαπάνες των καταναλωτών».\nΣύμφωνα με την τελευταία έρευνα του Reuters μεταξύ οικονομικών αναλυτών, η οικονομία της Τουρκίας αναμένεται να συρρικνωθεί κατά 1,4% το τέταρτο τρίμηνο και να διολισθήσει σε ύφεση το πρώτο τρίμηνο του 2019, με το ΑΕΠ της να μειώνεται κατά 2,1%. Η Τουρκία, άλλοτε η εκλεκτή των επενδυτών ανάμεσα στις αναδυόμενες οικονομίες, έχει πληγεί φέτος από τη θεαματική πτώση της τουρκικής λίρας, που έχει χάσει περίπου το 30% της αξίας της από τις αρχές του έτους και έχει εκτοξεύσει τον πληθωρισμό στο 25%. Χθες το τουρκικό νόμισμα κυμαινόταν σε επίπεδα γύρω στις 5,3475 τουρκικές λίρες προς ένα δολάριο.\nΜετά την επιθετική αύξηση των επιτοκίων που αποφάσισε η Τράπεζα της Τουρκίας τον Σεπτέμβριο αλλά και τη βελτίωση των σχέσεων της Αγκυρας με την Ουάσιγκτον χάρη στην απελευθέρωση του Αμερικανού πάστορα Μπράνσον, η τουρκική λίρα έχει ανακάμψει μερικώς. Η ύφεση μοιάζει, πάντως, αναπόφευκτη. Σε μεγάλο βαθμό θεωρείται υπεύθυνος για τα δεινά της τουρκικής οικονομίας ο Τούρκος πρόεδρος, Ταγίπ Ερντογάν, που με τον αυταρχισμό του έχει ενσπείρει αβεβαιότητα στους επενδυτές.\nΠροηγούμενο Προηγούμενο άρθρο: Έξω οι ψευδο-μακεδονικές οργανώσεις από την Θεσσαλονίκη\nΕπόμενα Επόμενο άρθρο: Brexit: η επόμενη. Δημοκρατία ή Καπιταλισμός;


Η ενίσχυση του ΕΣΥ στη νέα εποχή! | ErmisNews.gr\nΗ ενίσχυση του ΕΣΥ στη νέα εποχή!\nΟ κίνδυνος η χώρα να γνωρίσει τραγωδία ανάλογη με αυτή άλλων ευρωπαϊκών κρατών έχει κάνει τις αρχές και την κυβέρνησης να κινούνται πολύ προσεκτικά, μεθοδικά και οργανωμένα δίχως ιδεοληψίες και προκαταλήψεις.\nΑπό την πρώτη στιγμή έγινε κατανοητό ότι η μάχη κατά του θανατηφόρου ιού θα δωθεί μέσα από τα δημόσια νοσοκομεία και το εθνικό σύστημα υγείας.\nΈνα σύστημα που εγκαταλείφθηκε απ’ όλες τις κυβερνήσεις οικονομικά και διοικητικά και παραδόθηκε στα χέρια ανίκανων παραγόντων.\nΤώρα η κυβέρνηση κατάφερε μέσα από τον ΕΟΔΥ να μας δείξει την καλή πλευρά του επιστημονικού δυναμικού που υπάρχει στο δημόσιο σύστημα υγείας.\nΤο πιο σημαντικό όμως που έκανε ήταν ότι ενίσχυσε με δημόσιες πιστώσεις την αναβάθμιση του. Και το ακόμα πιο χρήσιμο που κάνει είναι ότι διορίζει χιλιάδες γιατρούς, νοσηλευτές και διοικητικούς στις τάξεις του.\nΜένει όμως και κάτι άλλο να κάνει μόλις ηρεμήσουν τα πράγματα.\nΝα μην δημιουργηθεί μια νέα γενιά θεσιθήρων στα νοσοκομεία που δεν θα εργάζονται αλλά θα ασχολούνται με αλλότριες συνήθειες και εξωνοσοκομειακά …ενδιαφέροντα.\nΤο Εθνικό Σύστημα Υγείας πρέπει και αξίζει να βρεθεί στην πρώτη σειρά των ΕΣΥ της Ευρώπης και αυτό για να συμβεί πρέπει παράλληλα με τα χρήματα και τις προσλήψεις να θεσμοθετηθεί και η διαρκής αξιολόγηση του συστήματος σε όλα τα επίπεδα και σε όλες τις βαθμίδες.\nΠροηγούμενο άρθρο Προηγούμενο άρθρο Απαγόρευση κυκλοφορίας: Εξετάζεται ο τριπλασιασμός των προστίμων\nΕπόμενο άρθρο Επόμενο άρθρο Να θωρακίσουμε τα δημόσια νοσοκομεία


Trans-Asia express|3000χλμ σε 3 μέρες με 50 ευρώ | Απ'όλα (με sos)\n← Όταν ο ήλιος… της Ζωρζ Σαρή για 2η χρονιά στο Θέατρο Τζένη Καρέζη\nO ΚΝίτης μαθητής! →\nPosted on 10 Οκτωβρίου, 2013\tby anatat\nΒρίσκομαι στην Κωνσταντινούπολη, περιμένοντας ένα κάποιο τρένο να σφυρίξει και συλλογιέμαι πώς βρέθηκα εδώ. Έχουν περάσει κάτι μήνες από τότε που έπεσα τυχαία σε ένα video στο Vimeo που έδειχνε έναν αμερικανό ταξιδιώτη να επιβιβάζεται σε μια αμαξοστοιχία με το εξωτικό όνομα Trans-Asia Express. Αμέσως googlαρα για μάθω περισσότερα και, έκπληκτος, διάβασα ότι πρόκειται για ένα τρένο που συνδέει την Κωνσταντινούπολη με την Τεχεράνη. Τρεις χιλιάδες χιλιόμετρα σε τρεις μέρες, με πενήντα μόνο ευρώ. Τα απλά πλην αμείλικτα αυτά μαθηματικά είχαν, ήδη από τότε, κάνει τα εγκεφαλικά μου κύτταρα να ταξιδεύουν. Λίγο αργότερα, μεθυσμένος κάπου στην Πραξιτέλους, είχα βρει την κατάλληλη παρέα και επισημοποιούσα μαζί της το deal για το μεγάλο ταξίδι με ακόμα ένα γύρο σφηνάκια. «Ισλαμική Δημοκρατία του Ιράν, σου ερχόμαστε!» αναφωνήσαμε με μια αναπνοή που, παραδόξως με τον προορισμό μας, μοσχοβολούσε τεκίλα.\n2. Εν κινήσει\nΠρώτη στάση στην Άγκυρα, δεύτερη στην Καισάρεια. Τα βαγόνια γεμίζουν Ιρανούς που έχουν έρθει να δουν συγγενείς οι οποίοι ασφυκτιούσαν στην πατρίδα τους, για πολιτικούς και οικονομικούς λόγους. Κοιμόμαστε στο ίδιο κουπέ με μια Ιρανή φωτογράφο του γαλλικού περιοδικού Figaro και έναν αρχιτέκτονα φίλο της. Περνούμε όλη τη μέρα στο βαγόνι-εστιατόριο πίνοντας Efes Pilsen και γνωρίζοντας τυχαία συνεπιβάτες. Ένας 50άρης Πέρσης, stockάρει μπυρίτσες στο στομάχι του, όσο προλαβαίνει πριν περάσουμε τα σύνορα και μας απαγγέλλει μεσαιωνικά ποιήματα του εθνικού ποιητή τους, του Χαφέζ. Ο Κούρδος σερβιτόρος μου ετοιμάζει μια ομελέτα με λαχανικά. Διασχίζουμε το τουρκικό Κουρδιστάν και μας προσπερνάει μια αμαξοστοιχία φορτωμένη με άρματα, κανόνια και στρατιώτες. Έχει προτεραιότητα.\n3. Νέοι και ερωτευμένοι\nΤον Αζάντ και την Μπαχαρέχ, τους γνωρίσαμε λίγο πριν φτάσουμε στη λίμνη Βαν, εκεί όπου οι επιβάτες και μερικά βαγόνια επιβιβάζονται σε πλοίο για ένα 4ωρο ταξίδι στον υδάτινο όγκο. Είναι και οι δύο κάτω από 25 χρόνων και πήγαν διακοπές στην Τουρκία για να μπορούν να είναι ελεύθεροι, να φιλιούνται χωρίς φόβο, να κάνουν έρωτα. Ο Αζάντ μου διηγείται ότι η νεολαία στο Ιράν ζει μια διπλή ζωή. Στο δρόμο ακολουθούν τους «κανόνες» και στα σπίτια τους ζουν όπως και οι περισσότεροι Δυτικοί. Μιλάμε για ταινίες που κατεβάζει από torrent, για την underground indie σκηνή της Τεχεράνης και τους ιρανούς σκηνοθέτες που διώκονται, μου εξηγεί πώς παρακάμπτει την ιντερνετική απαγόρευση που αποτρέπει την πρόσβαση στο facebook και μου λέει πόσο πολύ του αρέσει να βλέπει Champions League πίνοντας μια παγωμένη μπύρα. Η Μπαχαρέχ μας περιγράφει σκηνές που δεν έδειξε κανένα διεθνές τηλεοπτικό μέσο, από τις διαδηλώσεις στην πρωτεύουσα το 2009. Κατέβαινε κάθε μέρα στις πορείες, μια γνωστή της είχε τραυματιστεί σοβαρά και αγνοείται από τότε. Στην άλλη άκρη της λίμνης μας περιμένει το ιρανικό τρένο. Όσοι δεν είναι παντρεμένοι ή συγγενείς, χωρίζονται σε άνδρες και γυναίκες και ταξινομούνται σε νέα κουπέ. Μετά από μιάμιση μέρα φθάνουμε στην Τεχεράνη. Η Μπαχαρέχ και ο Αζάντ πρέπει να αποχωριστούν, αυτή τον κοιτάζει αλλά δεν μπορεί να τον αγκαλιάσει, πόσο μάλλον να τον φιλήσει. Καθώς βγαίνουμε από τον σταθμό ακουμπάει επιμελώς τυχαία το χέρι του.\nΕπίσκεψη στο Αρχαιολογικό Μουσείο της Τεχεράνης. Άχρωμο και χωρίς κάποια ιδιαίτερη μουσειολογική προσέγγιση. Τις εντυπώσεις κλέβει ένα πήλινο δοχείο με ένα ζώο που τρώει τον καρπό ενός δέντρου. Συναντούμε αντίγραφό του και στο Κινηματογραφικό Μουσείο της ιρανικής πρωτεύουσας όπου πληροφορούμαστε ότι πρόκειται ίσως για τα πέντε πρώτα καρέ animation της ανθρωπότητας. Πέντε χιλιετίες μετά, βγαίνει στους ευρωπαϊκούς κινηματογράφους το Persepolis της Marjane Satrapi. Η ιρανική κυβέρνηση το απαγορεύει.\n5. H φωλιά της κατασκοπείας\nΣτις 4 Νοεμβρίου 1979, μερικούς μήνες μετά την Ισλαμική Επανάσταση, Ιρανοί φοιτητές καταλαμβάνουν την Αμερικανική πρεσβεία της Τεχεράνης και κρατούν 52 όμηρους για περισσότερο από έναν χρόνο. Αντιδρούσαν για τον βρώμικη ανάμειξη των ΗΠΑ κατά την περίοδο του σάχη αλλά και το πραξικόπημα της CIA εναντίον του πρώτου δημοκρατικά εκλεγμένου Ιρανού Πρωθυπουργού, του Μοχάμεντ Μοσαντέκ. Το κτιριακό συγκρότημα της πρεσβείας είναι γνωστό με το παρατσούκλι «η φωλιά της κατασκοπείας» και σήμερα χρησιμοποιείται ως στρατόπεδο των Φρουρών της Επανάστασης. Τα graffiti στον εξωτερικό τοίχο αποτελούν ένα από τα πιο αναγνωρίσιμα αξιοθέατα της πρωτεύουσας. Με το που φθάνουμε στην περιοχή, μπαίνω στο στρατόπεδο να ρωτήσω αν μπορώ να βγάλω φωτογραφίες. Το αρχικό «όχι» διαδέχεται από μερικά παρακαλητά με ύφος χαζού και άκακου τουρίστα. Το ρίχνω στο φιλότιμο γιατί κάθε Ιρανός που σέβεται τον εαυτό του έχει από αυτό. Πείθονται και αρχίζω να φωτογραφίζω μανιωδώς μέχρι που ένας περαστικός μου την «πέφτει» και μου ζητά να πάμε μέσα στο στρατόπεδο να του δείξω ποιος μου έδωσε την άδεια. «Από πού είσαι;» με ρωτάει καθώς πλησιάζουμε στην είσοδο. «Γιουνάν» του λέω. Ίωνας. Φθάνουμε στην πύλη και μου κάνει νόημα ότι δεν χρειάζεται τελικά να πάμε μέσα. «Welcome to my country, Iran» μου λέει και συνεχίζει τον γοργό καχύποπτο βηματισμό που είχε και πριν εντοπίσει τον πιθανό ξένο κατάσκοπο έξω από τη πρώην φωλιά του.\n«Στο Ιράν έχουμε ένα έθιμο, το T’aarof. Οτιδήποτε σου προσφέρουν πρέπει να το αρνηθείς, τουλάχιστον τρεις φορές, πριν το δεχθείς ταπεινά και με ευγνωμοσύνη» μου λέει ο Ρασίντ. Μας κάλεσε να φάμε στο σπίτι του ένα βράδυ και με ρώτησε εάν θέλω να πιούμε. Είχε ένα μισοτελειωμένο μπουκάλι Metaxa, που θα έπινε η κοπέλα του και για εμάς παρήγγειλε βότκα από έναν dealer η οποία μας παραδόθηκε κατ’ οίκον μέσα σε ένα μεγάλο μπουκάλι Coca-Cola. «Θα πληρώσω εγώ» είπα. Ο Ρασίντ αρνήθηκε περισσότερες από τρεις φορές. Λίγο αργότερα με πήρε στον πάνω όροφο και μου έδειξε ένα πατάρι. «Εδώ κρύβω την κοπέλα μου όταν έρχεται η αστυνομία» είπε περήφανος και μου εξήγησε πως «είναι ένας κολλημένος γείτονας ο οποίος κάθε φορά που βλέπει μια κοπέλα μόνη να έρχεται εδώ παίρνει την θρησκευτική αστυνομία και έρχονται για έλεγχο». Φύγαμε ζαλισμένοι έπειτα από μόνο τέσσερα ποτήρια homemade βότκας. Φιληθήκαμε στον δρόμο. Δεν μας είδε κανείς.\n7. Ιρανικό poolparty\nΙσφαχάν, 2π.μ. Ψάχνουμε για ταξί. Δύο νεαροί Ιρανοί που κάνουν βόλτες άσκοπα αποφασίζουν να βγάλουν ένα χαρτζιλίκι και σταματούν να μας πάρουν. Οδηγεί ο Μεχρντάντ, φαντάρος εκείνο τον καιρό και δίπλα του κάθεται ο Φαρσάντ, μια μορφή με ουλές και στραβή οδοντοστοιχία που θύμιζε περισσότερο εγκληματία. Επί μισή ώρα περιπλανιόμαστε στα σκοτεινά σοκάκια της παλιάς πόλης, χωρίς να γνωρίζουμε εάν έχουμε χαθεί και οι τέσσερις ή εάν οι δυο μας έχουμε πέσει θύματα απαγωγής. Τελικά βρίσκουμε το ξενοδοχείο, μέσα σε αλαλαγμούς και χειροκροτήματα για το αίσιο τέλος. Ο Μεχρντάντ αρνείται πεισματικά να δεχθεί το προσυμφωνημένο κόμιστρο, είχα ήδη γίνει «φίλος» του και το t’aarof είχε αρχίσει να γίνεται κουραστικό. Την επομένη τα παιδιά μας συναντούν για να καπνίσουμε ναργιλέ και κατά το μεσημέρι μας λένε σε σπαστά αγγλικά «Τώρα θα πάμε σε ένα πάρτι!». Αποφασισμένοι εκ των προτέρων να δεχόμαστε όλες τις προτάσεις φιλοξενίας από κάθε Ιρανό που συναντούσαμε, όσο ύποπτες και αν φαίνονταν αρχικά στο δυτικό μάτι, μπαίνουμε στο αμάξι τους και μας οδηγούν 30 χιλιόμετρα έξω από την πόλη. Εκεί, ανάμεσα σε κάτι δασύλλια και ηλιοκαμένους αγρούς, ανοίγει η πόρτα μιας μάνδρας και μπαίνουμε στην αυλή μιας βίλας. Καμιά τριανταριά Ιρανοί και Ιρανές, οι δεύτερες χωρίς μαντίλα, χορεύουν και τραγουδούν γύρω από μια πισίνα σε ένα ιδιόμορφο περσικό pool party. Για αρκετή ώρα γινόμαστε κι εμείς αξιοθέατο για αυτούς, «είμαστε οι ξένοι». Όταν ήρθε η ώρα να φύγουμε, εντός της βίλας είχαν ήδη βγει τα παραδοσιακά όργανα για το hardcore περσικό μέρος της ψυχαγωγίας. Μας απαγορεύθηκε η έξοδος εάν δεν χορεύαμε πρώτα, κάτι που μηχανικά και χωρίς να ξέρουμε το γιατί, προσπαθήσαμε να αποφύγουμε. Ξαφνικά η κομπανία, για να μας πείσει, αυτοσχεδιάζει έναν ρυθμό και μας σπρώχνουν στη μέση ενός κύκλου με τριάντα ιρανούς να τραγουδούν τον μοναδικό επαναλαμβανόμενο στίχο του νεογέννητου ομότιτλου τραγουδιού, «I love Yunan». Μας έπεισαν.\nΣτις περισσότερες ιρανικές πόλεις η νυχτερινή διασκέδαση είναι μια έννοια πολύ διαφορετική από τη δική μας. Προφανώς, δεν υπάρχουν μπαρ και τα περισσότερα εστιατόρια κλείνουν λίγο πριν τα μεσάνυχτα. Για αυτό τον λόγο ο κόσμος μαζεύεται σε πάρκα ή άλλους δημόσιους χώρους για ατελείωτες βόλτες, συζητήσεις, τσάι και φαγητό. Στο Ισφαχάν οι περισσότεροι μαζεύονται στην κεντρική πλατεία της πόλης ή στις μεσαιωνικές γέφυρες πάνω στον ποταμό Zayandeh. Φτάσαμε απόγευμα και το μαγικό σκηνικό μας κράτησε εκεί ως αργά το βράδυ. Κάποιοι απαγγέλλανε ποιήματα του Χαφέζ με μια χροιά στη φωνή τους, στοιχειωμένη από το παρελθόν. Ορισμένοι είχαν φέρει όργανα και είχαν στήσει ένα μικρό πανηγύρι, γύρω τους κυρίως άνδρες, λίγο πιο πέρα οι γυναίκες. Ένα ζευγάρι διασχίζει τη γέφυρα Khaju κάθετα στον γαλήνιο ρου του ποταμιού. Κρατιούνται από το χέρι. «Είναι παντρεμένοι» λέμε ταυτόχρονα αποκωδικοποιώντας το body language της ισλαμικής δημοκρατίας.\n9. Ζωροάστρες και burger καμήλας\nΆφιξη στο Yazd, στη μέση της ερήμου. Είναι βράδυ και ίσα που προλαβαίνουμε να βρούμε κάτι ανοιχτό για να φάμε. Μπαίνουμε σε κάτι που μοιάζει με συνοικιακό φαστφουντάδικο και παραγγέλνουμε ένα burger με κρέας καμήλας. Αρχικά είναι περίεργο αλλά, όπως και πολλά άλλα όταν πεθαίνεις της πείνας, τρώγεται. Πόλη με ιστορία τριών χιλιετηρίδων, το Yazd ήκμασε μαζί με το εμπόριο στο δρόμο του μεταξιού. Σήμερα, εκτός του ιστορικού κέντρου που αποτελείται από έναν λαβύρινθο κτισμένο από λάσπη, η πόλη είναι γνωστή και για ότι έχει απομείνει από την κοινότητα των Ζωροαστρών, της αρχαίας περσικής θρησκείας που κατά πολλούς είναι πρόγονος του ιουδαϊκού μονοθεϊσμού. Στα περίχωρα της πόλης, ψηλά σε δύο βράχους, βρίσκουμε τους δύο «πύργους της σιωπής», τα παλιά ζωροαστρικά κυλινδρικά νεκροταφεία με την στρογγυλή οροφή. Σύμφωνα με τη θρησκεία τους, οι νεκροί δεν πρέπει να θάβονται ούτε να καίγονται για να μην μολύνουν το έδαφος και τον αέρα. Για αυτό, τοποθετούνταν σε αυτούς τους ψηλούς πύργους ώστε να τους τρώνε τα όρνια. Όπως λένε, είναι η τελευταία καλή πράξη που μπορεί να κάνει κάποιος στη ζωή του.\nΤο Shiraz των πάλαι ποτέ ξακουστών κρασιών του είναι σήμερα περισσότερο γνωστό για τα πανεπιστήμιά του, τους κήπους του και τον τάφο του Χαφέζ. Έχοντας ακούσει τόσα πολλά για αυτόν, φτάνουμε στον τάφο του ελαφρώς φορτισμένοι και βλέπουμε κάτι που στην Ελλάδα θα ήταν αδύνατο. Εκατοντάδες άνθρωποι επισκέπτονται καθημερινά τον τάφο ενός μεσαιωνικού ποιητή ίσα ίσα για να ακουμπήσουν το ανάγλυφο μάρμαρο που τον σκεπάζει, να διαβάσουν μαζί του το αγαπημένο τους ποίημα και να πάρουν ένα ροδοπέταλο για σελιδοδείκτη. Στο πρόσωπο των προσκυνητών βλέπουμε έναν λαό με ήθος, καλλιέργεια και μέτρο που καμία σχέση δεν έχει με αυτά που βλέπουμε στην τηλεόραση. Ως ανταπόδοση για το σπάνιο συναίσθημα, τον επισκεφθήκαμε και το επόμενο απόγευμα.\nΗ πτήση με ένα εσωτερικό δρομολόγιο των Ιρανικών Αερογραμμών είναι από μόνη της μια εμπειρία. Πάμφθηνο εισιτήριο για το ιπτάμενο λεωφορείο, ατμόσφαιρα σχολικής εκδρομής από ένα μουσικό συγκρότημα που ταξίδευε μαζί μας και ορισμένες γυναικείες κραυγές από τη γαλαρία κάθε φορά που είχαμε αναταράξεις. Highlight αλλά και σουβενίρ, πλέον, η κάρτα με τις οδηγίες ασφαλείας του αεροσκάφους. Αλλάχ Ουάκμπαρ! φώναξαν ορισμένοι εν μέσω χειροκροτημάτων, μόλις προσγειωθήκαμε στην Τεχεράνη.\nΑφήνουμε πίσω την ισλαμική δημοκρατία και τον Αχμαντινετζάντ, τους μέχρι-εκεί-που-δεν-το-πιστεύεις φιλόξενους Ιρανούς, το t’aarof και τα μεσαιωνικά τζαμιά με την μοναδικά περίτεχνη διακόσμηση. Τεχεράνη-Κωνσταντινούπολη με λεωφορείο. 48 ώρες χωρίς τελειωμό. Περνούμε τα σύνορα με Τουρκία κατά τις 4 τα ξημερώματα. Στον συνοριακό σταθμό βρίσκουμε ανοιχτά τα duty free. Το 80% της αφορολόγητης πραμάτειάς τους είναι αλκοόλ. Αγοράζουμε ένα μπουκάλι για το δρόμο της επιστροφής αν και είμαστε ήδη μεθυσμένοι από αυτή την ονειρική χώρα που κάποτε την έλεγαν Περσία.\nΣημείωση: Τα ονόματα των Ιρανών που αναφέρθηκαν δεν είναι τα πραγματικά. Αζάντ στα Περσικά σημαίνει ελεύθερος, Μπαχαρέχ είναι αυτή που φέρνει την Άνοιξη, Ρασίντ είναι ο θαρραλέος, Μεχρντάντ είναι το δώρο του ήλιου και Φαρσάντ σημαίνει χαρούμενος.\nThis entry was posted in Είδαμε κι ακούσαμε and tagged ταξίδι, Ιράν, Τεχεράνη, Τουρκία. Bookmark the permalink.


Πρεμιέρα κατά παραγγελία! – inpaok.com\nΠρεμιέρα κατά παραγγελία!\nΙδανικό ξεκίνημα για τον ΠΑΟΚ που κέρδισε 3-0 της Ξάνθη στην Τούμπα\nΔε θα μπορούσε να ήταν ιδανικότερο το ξεκίνημα του πρωταθλήματος για τον ΠΑΟΚ ο οποίος επικράτησε πριν από λίγο με 3-0 της Ξάνθης και έδειξε με το καλημέρα τις προθέσεις του για φέτος.\nΤα πράγματα πήγαν ευνοϊκά σχεδόν σε όλους τους τομείς για τον Δικέφαλο ο οποίος κατάφερε να πετύχει τρία γκολ, να διατηρήσει το μηδέν στην άμυνα, να ξεκινήσει χωρίς απώλειες το πρωτάθλημα (και παρά την απουσία του Κατσουράνη που εξέτισε μία από τις δυο αγωνιστικές της ποινής του), να πάρει μια σχετικά άνετη νίκη, να ξεκουράσει παίκτες ενόψει του αγώνα με τη Σάλκε αλλά και να ζεστάνει ακόμα περισσότερο τους φιλάθλους του ενόψει της συνέχειας. Το μόνο που δεν κατάφερε ήταν να κάνει μια καλή εμφάνιση αλλά μην τα θέλουμε όλα… Για αυτό υπάρχει ακόμα χρόνος…\nΤα γκολ για τους γηπεδούχους πέτυχαν οι Βίτορ, Λούκας και Αθανασιάδης με τον Ισπανό να έχει στο ενεργητικό του και δυο ασίστ. Καθοριστικό ρόλο στο παιχνίδι έπαιξε και η κόκκινη κάρτα που δέχθηκε ο Μπαξεβανίδης στο 66’ στο πέναλτι που έκανε στον Σαλπιγγίδη. Λίγο μετά έγινε το 2-0 και ουσιαστικά όλα τέλειωσαν…\nΕπιθετικό σχήμα αλλά δυσκολίες στην…επίθεση\nΜε επιθετικό σχήμα παρέταξε την ομάδα του ο Χουμπ Στέφενς προτιμώντας το 4-4-2 έχοντας τον Χακόμπο κάτω από τα δοκάρια, τους Κίτσιου, Λόπεθ, Βιτόρ και Λίνο από αριστερά προς τα δεξιά στην άμυνα, τους Τζιόλη και Λάζαρ στα χαφ, τους Στοχ και Λούκας στα άκρα και τους Σαλπιγγίδη και Αθανασιάδη στην επίθεση. Ο Στοχ τοποθετήθηκε στα αριστερά και ο Λούκας στα δεξιά χωρίς οι δυο τους να αλλάξουν πλευρές.\nΠαρά την επιθετική φύση του σχήματος του Δικεφάλου πάντως, οι γηπεδούχοι αντιμετώπισαν αρκετές δυσκολίες σε αυτό το κομμάτι κατά τη διάρκεια του πρώτου ημιχρόνου. Άλλωστε Αθανασιάδης και Σαλπιγγίδης λίγες φορές τροφοδοτήθηκαν και οι δυο τους βγήκαν πολλές φορές εκτός περιοχής όντας ακίνδυνοι ουσιαστικά.\nΜετά τα πρώτα αναγνωριστικά λεπτά, η Ξάνθη πήρε καλύτερα μέτρα μέσα στο γήπεδο και προσπάθησε να πιέσει ψηλά, δυσκολεύοντας έτσι πολύ την ανάπτυξη του ΠΑΟΚ. Ήταν πολλές οι φορές που ο Τζιόλης πήγαινε πίσω, κοντά στα στόπερ, προκειμένου να τους βοηθήσει να μεταφέρουν το παιχνίδι στο άλλο μισό του γηπέδου.\nΕυκαιρίες με Στοχ αλλά χωρίς…στόχο\nΗ Ξάνθη αναλώθηκε στο ανασταλτικό της παιχνίδι ενώ οι μοναδικές φορές που απείλησε ο ΠΑΟΚ ήταν με μεμονωμένες προσπάθειες του Μίροσλαβ Στοχ και κάποια μακρινά δυνατά σουτ που επιχείρησε. Το πιο επικίνδυνο από όλα ήταν στο 40ο λεπτό όταν η μπάλα έγλυψε το οριζόντιο δοκάρι του Κυριακίδη.\nΓκολ την κατάλληλη στιγμή\nΠέρα από τις ενέργειες του Στοχ, αναστάτωση στην άμυνα της Ξάνθης προκάλεσαν και κάποια στημένα του Λούκας από τα αριστερά. Στο 30’ ο Βίτορ έστειλε την μπάλα λίγο πάνω από τα δοκάρια αλλά στο 43΄ βρήκε στόχο γράφοντας το 1-0 και βάζοντας τον ΠΑΟΚ μπροστά στο σκορ την κατάλληλη στιγμή, λίγο πριν από τη λήξη του ημιχρόνου.\nΈδωσε χώρους, δεν απειλήθηκε\nΣτο δεύτερο ημίχρονο ο ΠΑΟΚ παρουσιάστηκε ελαφρώς πιο συντηρητικός δίνοντας κάποια μέτρα στον αντίπαλο αλλά ουσιαστικά δεν απειλήθηκε. Η πτώση στην απόδοση του Στοχ πάντως τον απέτρεψε να δημιουργήσει κι αυτός κάτι σημαντικό μέχρι τα μέσα της επανάληψης.\nΚόκκινη, πέναλτι, τέλος…\nΌλα αυτά μέχρι το 66’, όταν και ουσιαστικά το παιχνίδι κρίθηκε. Ο Μπαξεβανίδης μάρκαρε τον Σαλπιγγίδη εντός περιοχής, ο Λαμπρόπουλος έδωσε ένα μάλλον αυστηρό πέναλτι και απέβαλε τον αμυντικό της Ξάνθης. Λίγα δευτερόλεπτα μετά, ο Λούκας έστειλε την μπάλα στα δίχτυα από την άσπρη βούλα, έκανε το 2-0 και έβαλε τέλος στα όποια όνειρα των φιλοξενούμενων.\nΣυντήρηση δυνάμεων και 3-0\nΑπό εκεί και πέρα ο ΠΑΟΚ έκανε συντήρηση δυνάμεων ενόψει Σάλκε, χρησιμοποίησε όλες τις αλλαγές του και πέτυχε ένα ακόμα γκολ με τον Αθανασιάδη στο 73’ μετά από κόρνερ του Λούκας. Ο Δικέφαλος είχε ευκαιρίες για να διευρύνει κι άλλο το σκορ (όπως το δοκάρι του Αθανασιάδη μετά από κόρνερ και πάλι του Λούκας) αλλά ακόμα κι έτσι όλοι έφυγαν ευχαριστημένοι από την Τούμπα…\nΓΚΟΛ : Βίτορ 43’ (κεφαλιά), Λούκας 67’ (πέναλτι), Αθανασιάδης 73’ (σουτ)\nΚΙΤΡΙΝΕΣ : Λόπεθ 15’, Λίνο 45’, Στοχ 69’ – Μάνταλος 20’, Κυριακίδης 37’, Γκοχούρι 71’\nΚΟΚΚΙΝΗ: Μπαξεβανίδης 66’ (απευθείας κόκκινη)\nΠΑΟΚ : Χακόμπο , Κίτσιου, Λόπεθ, Βίτορ, Λίνο (Σκόνδρας (76’), Λούκας, Τζιόλης, Λάζαρ, Στοχ (Ολίσε 72’), Σαλπιγγίδης (Νέτσιντ 80’), Αθανασιάδης.\nΞΑΝΘΗ : Κυριακίδης, Μπαξεβανίδης, Κομεσίδης (Φλίσκας 46’), Βάλλας, Γκοχούρι, Παίτο. Μαρίν, Ντε Γκούζμαν, Μάνταλος, Μαρσελίνιο (Μπέρτος 70’), Βασιλακάκης (Σολάρι 57’).\nΒΟΗΘΟΙ: Μπαλτάς (Αχαΐας) – Σωτηρόπουλος (Αχαΐας)


Το Reddit είναι μια συλλογή από πίνακες συζητήσεων (που ονομάζονται subreddits) σε διάφορα θέματα όπου τα μέλη μπορούν να ψηφίσουν ή να καταψηφίσουν τις δημοσιεύσεις. Έχει μια τεράστια (και αφοσιωμένη) βάση χρήστη με 430 εκατομμύρια μηνιαίοι ενεργοί χρήστες και 150 εκατομμύρια σελίδες επισκέπτονται καθημερινά. Η Reddit διακηρύσσεται ως “Η πρώτη σελίδα του Διαδικτύου” και είναι κάπως αλήθεια: ιογενή βίντεο και ιστορίες που διαβάζετε στο Buzzfeed ή βλέπετε κοινοπρακτικά σε τοπικές ειδήσεις προέρχονται συχνά από το Reddit.\nΝωρίτερα αυτό το μήνα, Reddit ανακοίνωσε ξεκινούσαν ένα πιλοτικό πρόγραμμα που ονομάζεται Βαθμοί κοινότητας. Οι πόντοι κοινότητας, με τα λόγια του Reddit, επιτρέπουν στους χρήστες να «κερδίσουν πόντους συνεισφέροντας στην κοινότητα, για παράδειγμα υποβάλλοντας αναρτήσεις και σχόλια ποιότητας».\nΑκούγεται σαν το υπάρχον σύστημα φήμης του Κάρμα, σωστά; Λοιπόν, υπάρχει μια συστροφή. Η Reddit έχει δημιουργήσει τους Community Points στο Ethereum, το δίκτυο blockchain. Οι Πόντοι Κοινότητας αντιπροσωπεύονται ψηφιακά ως μάρκες στο blockchain: 1 Σημείο κοινότητας στο Reddit αντικατοπτρίζεται από 1 Σημείο κοινότητας στο blockchain Ethereum.\nΣτη συνέχεια περιγράφει την ενοποίηση του Διαδικτύου σε πλατφόρμες με τείχη, η οποία παγιδεύει τους χρήστες και τις περιορισμένες δυνατότητες.\nΟι Moons και Bricks έχουν τα δικά τους έξυπνα συμβόλαια (ξεχωριστά προγράμματα που αναπτύσσονται στο Ethereum blockchain) που αναπτύσσονται στο Ethereum. Υποθέτοντας ότι κυκλοφόρησε γενικά, κάθε subreddit θα είχε το δικό του έξυπνο συμβόλαιο στο Ethereum blockchain.\nΤο subreddit του FortNite έχει ήδη τετραπλάσια δραστηριότητα, παρά το ότι είναι μόνο 30% περισσότερα μέλη του subreddit! Αρχικά, μπορεί να φαίνεται περίεργο το γεγονός ότι το πλήθος βιντεοπαιχνιδιών ξεπερνά την κρυπτογράφηση. Ωστόσο, βιντεοπαιχνίδια όπως το FortNite, τα οποία έχουν μικρο συναλλαγές και αγορές εντός παιχνιδιού, πιστεύεται ότι είναι ένα μεγάλο παιχνίδι υιοθέτησης για το Ethereum. Ρίξτε μια ματιά στα στατιστικά του Reddit Community Points on-chain εδώ. Η προσωπική μου άποψη είναι ότι η Reddit ελπίζει ότι οι «έτοιμες να κάνουν πληρωμένες συνεργασίες» Epic Games, που κατέχουν το FortNite, μπορεί να ενδιαφέρονται για μια συνεργασία blockchain.\nΗ Fuel Labs, «μια εταιρεία που επικεντρώθηκε στην αειφόρο κλιμάκωση για το Ethereum με αισιόδοξες συλλογές», δημιούργησε μια πραγματικά δροσερή επίδειξη του μηχανισμού κλιμάκωσης για Reddit Community Points. Με την ονομασία Reddit Cash, χρησιμοποιούν αισιόδοξες αυξήσεις και το Burner Wallet για να μειώσουν δραματικά το κόστος των συναλλαγών για την ανταλλαγή πόντων κοινότητας. Αυτό θα ήταν ενδιαφέρον για τη Reddit, καθώς η εταιρεία πληρώνει επί του παρόντος τα τέλη φυσικού αερίου για τις συναλλαγές Ethereum (αν και είναι σε δοκιμαστικό δίκτυο, οπότε ουσιαστικά παίζει χρήματα). Διαβάστε την ανάρτηση r / Cryptocurrency τους εδώ.


Πτήσεις κατά τη διάρκεια της εγκυμοσύνης: απαντήσεις, συμβουλές και κόλπα\nΟ σύγχρονος τρόπος ζωής, η κοσμοθεωρία και οι γενικά αποδεκτοί κανόνες δεν υποχρεώνουν τις έγκυες γυναίκες να σταματούν πριν από οποιεσδήποτε δυσκολίες. Συχνά, καμία προειδοποίηση ή κίνδυνος δεν μπορεί να επηρεάσει τις επιλογές και τις ενέργειές τους, αλλά αν πρόκειται για την υγεία ή τη ζωή ενός μελλοντικού μωρού, τότε όλα είναι σοβαρά. Αυτός είναι ο λόγος για τον οποίο τα ζητήματα που σχετίζονται με το ταξίδι των γυναικών στην αερομεταφορά προκαλούν πολλή συζήτηση και απαιτούν λεπτομερή εξέταση.\nΜπορώ να πετάξω με αεροπλάνο κατά τη διάρκεια της εγκυμοσύνης;\nΤο ερώτημα αυτό προκαλεί ανησυχία σε πολλούς εκπροσώπους του θεμιτού φύλου, οι οποίοι βρίσκονται σε μια ενδιαφέρουσα θέση, οι οποίοι αντιμετωπίζουν μια επιλογή - να πετάξουν ή να μην πετούν; Μια αδιαμφισβήτητη απάντηση που θα ταιριάζει σε κάθε γυναίκα είναι αδύνατο να δοθεί. Σε γενικές γραμμές, δεν υπάρχουν περιορισμοί στο αεροπορικό ταξίδι κατά τη διάρκεια της εγκυμοσύνης. Ωστόσο, υπάρχουν πολλοί παράγοντες που επηρεάζουν την τελική ετυμηγορία. Ένα από τα πρώτα πράγματα που πρέπει να ληφθούν υπόψη είναι οι απαιτήσεις των αεροπορικών εταιρειών. Αν έχετε ήδη κάνει κράτηση εισιτηρίου, ελέγξτε τις συνθήκες πτήσης των επιβατών στην κατάσταση. Εάν βρίσκεστε στη διαδικασία αναζήτησης αεροπορικών εισιτηρίων, ανατρέξτε στις απαιτήσεις των διαφόρων αεροπορικών εταιρειών και επιλέξτε την πιο κατάλληλη επιλογή για τον εαυτό σας.\nUIA, airBaltic - για γυναίκες από 28 έως 35 εβδομάδες κύησης, συμπεριλαμβανομένου, όταν κάνετε check-in για μια πτήση, πρέπει να επισυνάψετε ένα κατάλληλο πιστοποιητικό από γιατρό.\nΗ Lufthansa - οι μελλοντικές μητέρες μπορούν να κλείσουν πτήσεις και να πραγματοποιήσουν πτήσεις με αυτήν την αεροπορική εταιρεία μέχρι το τέλος της 36ης εβδομάδας (ή τέσσερις εβδομάδες πριν από την αναμενόμενη ημερομηνία παράδοσης) χωρίς να παρέχουν ιατρικό πιστοποιητικό από γιατρό. Μετά από 36 εβδομάδες - μια γυναίκα πρέπει να επικοινωνήσει με το ιατρικό κέντρο της Lufthansa. Στην περίπτωση πολλαπλών γεννήσεων, τα αεροπορικά ταξίδια μετά την 28η εβδομάδα δεν επιτρέπονται.\nAlitalia - όταν πραγματοποιούν έλεγχο για πτήση με εισιτήριο πτήσης, μια γυναίκα που βρίσκεται στη θέση αυτή θα πρέπει να έχει συμπληρωμένο ιατρικό ειδικό έντυπο (MEDIF) με υπογραφή και σφραγίδα από τον επίσημο ιατρό μετά από 36 εβδομάδες κύησης ή σε περίπτωση πολλαπλών γεννήσεων.\nAir France - η επίσημη συναίνεση του γιατρού να πετάξει πτήσεις της Air France, δεν χρειάζεται να λάβετε.\nTurkish Airlines - επιτρέπεται να ταξιδεύουν αεροπορικώς για γυναίκες για περίοδο που δεν υπερβαίνει τις 28 εβδομάδες με ιατρική άδεια από γυναικολόγο.\nEtihad Airways - από τις 29 έως το τέλος της 36ης εβδομάδας, οι ταξιδιώτες έγκυες γυναίκες υποχρεούνται να προσκομίσουν ιατρικό πιστοποιητικό. Από την 37η εβδομάδα η πτήση δεν επιτρέπεται. Εάν μια γυναίκα αναμένει περισσότερα από ένα παιδί, η πτήση στην 32η εβδομάδα επιτρέπεται εάν υπάρχει ιατρικό πιστοποιητικό μετά την 33η - η πτήση απαγορεύεται.\nAir Moldova - μετά από 28 και έως και 32 εβδομάδες συμπεριλαμβανομένης - μια γυναίκα που βρίσκεται στη θέση check-in πρέπει να παράσχει, μαζί με το αεροπορικό εισιτήριο, ιατρικό πιστοποιητικό με σφραγίδα και υπογραφή ιατρού, που αντικατοπτρίζει σαφώς την άδεια για την πτήση. Μετά από 32 και μέχρι το τέλος των 35 εβδομάδων, καθώς και σε περιπτώσεις επιπλοκών, ένα έντυπο MEDIF συνοδεύεται από ιατρικό πιστοποιητικό, συμπληρωμένο από τον θεράποντα γιατρό και επιβεβαιωμένο από τον γιατρό της αεροπορικής εταιρείας. Από το 36ο - τα αεροπορικά ταξίδια απαγορεύονται.\nΠοια είναι η ασφαλέστερη περίοδος εγκυμοσύνης για τα αεροπορικά ταξίδια;\nΌλοι γνωρίζουν ότι κάθε περίοδος εγκυμοσύνης είναι διαφορετική με τον δικό της τρόπο, επομένως, όταν ταξιδεύετε και αγοράζετε αεροπορικά εισιτήρια, είναι απαραίτητο να λάβετε υπόψη όχι μόνο τη γενική κατάσταση αλλά και το συγκεκριμένο τρίμηνο της εγκυμοσύνης.\nπρώτο τρίμηνο: 1-13 εβδομάδες\nΚατά τη διάρκεια αυτής της περιόδου, είναι καλύτερο να μην συνεχίζετε να ταξιδεύετε. Εάν υπάρχει επείγουσα ανάγκη για μια πτήση, τότε κάνετε ένα αεροπορικό εισιτήριο με ημερομηνία αναχώρησης που αντιστοιχεί σε 7 ή 8 εβδομάδες κύησης, οι οποίες θεωρούνται οι πιο ασφαλείς για αεροπορικά ταξίδια κατά το πρώτο τρίμηνο.\nδεύτερο τρίμηνο: 14-27 εβδομάδες\nΑυτή η περίοδος θεωρείται η πιο ευνοϊκή για τα μελλοντικά ταξίδια της μελλοντικής μητέρας και του μωρού. Ωστόσο, ορισμένοι ειδικοί συμβουλεύουν να μην αγοράσουν εισιτήρια για πτήσεις από 18 σε 22 εβδομάδες, υποστηρίζοντας ότι ο κίνδυνος καθυστερημένης αποβολής είναι πιθανός κατά τη διάρκεια αυτής της περιόδου. Αλλά αν η εγκυμοσύνη προχωρήσει χωρίς επιπλοκές, η γυναίκα αισθάνεται μεγάλη και δεν υπάρχουν κίνδυνοι για το έμβρυο - βεβαιωθείτε με ασφάλεια για το αεροπορικό εισιτήριο και πηγαίνετε σε πολυαναμενόμενες διακοπές.\nτρίτο τρίμηνο: 28-40 εβδομάδες\nΑυτή η περίοδος απαιτεί μεγάλη προσοχή και προσοχή ενώ ταξιδεύετε. Οι περισσότερες αεροπορικές εταιρείες θα σας επιτρέψουν να επιβιβαστείτε στο αεροσκάφος μόνο εάν έχουν το κατάλληλο πιστοποιητικό από το γιατρό σας και ορισμένοι μεταφορείς ενδέχεται να απαιτούν ένα έγγραφο από το ιατρικό κέντρο της αεροπορικής εταιρείας. Επίσης, στις περισσότερες περιπτώσεις, οι επιβάτες θα πρέπει να συμπληρώσουν και να υπογράψουν έγγραφο που να αναφέρει ότι η αεροπορική εταιρεία δεν είναι υπεύθυνη για πιθανές δυσμενείς συνέπειες.\nΣε ποιες καταστάσεις είναι καλύτερο για μια γυναίκα που είναι σε θέση να απέχει από το να πετάξει;\nΓια να προστατεύσετε τον εαυτό σας και το μέλλον του μωρού σας, θα πρέπει να συμβουλευτείτε τον προσωπικό σας γιατρό πριν κάνετε αεροπορικό εισιτήριο. Υπάρχουν αρκετές αντενδείξεις για την πτήση κατά τη διάρκεια της εγκυμοσύνης, ακόμη και αν η γυναίκα αισθάνεται καλά, για παράδειγμα, αναιμία, υπέρταση, σοβαρή τοξαιμία κλπ.\nΠώς να κάνετε την πτήση άνετη;\nΑν αποφασίσετε να πετάξετε, ο γιατρός έχει δώσει τη συγκατάθεσή του και έχετε ήδη καταφέρει να εκδώσετε αεροπορικά εισιτήρια, τότε είναι καιρός να ξεκινήσετε την προετοιμασία για το ταξίδι. Υπάρχουν ορισμένες συστάσεις που θα βοηθήσουν τις μέλλουσες μητέρες να αισθάνονται άνετα όταν ταξιδεύουν αεροπορικώς και να ελαχιστοποιήσουν τους κινδύνους πιθανών επιπλοκών:\nκράτηση αεροπορικού εισιτηρίου στην επιχειρηματική τάξη. Στην κατηγορία των επιχειρήσεων, ευρύτερα καθίσματα και αυξημένη απόσταση μεταξύ τους. Αν έχετε ακόμα εκδώσει ένα εισιτήριο σε οικονομική θέση - στη συνέχεια επιλέξτε μια θέση στην πρώτη σειρά (αρκετός χώρος για τα πόδια) ή, σε ακραίες περιπτώσεις, μια θέση στο διάδρομο\nΓια να μειώσετε τον κίνδυνο εμφάνισης αγγειακών επιπλοκών, βάλτε σε μια κάλτσα συμπίεσης\nφορέστε τις ζώνες ασφαλείας κάτω από την κοιλιά σας\nπάρτε ένα ορθοπεδικό μαξιλάρι για το λαιμό και την πλάτη\nγια να μειώσετε το φορτίο στην πλάτη σας, στηρίξτε το πίσω κάθισμα\nπεριοδικά περπατάτε μέσα από την καμπίνα της επένδυσης για να αποφύγετε το οίδημα των ποδιών\nπίνετε άφθονα υγρά - περίπου 500 ml ανά ώρα (εξαιρούνται τα ανθρακούχα ποτά και ο καφές)\nπτήσεις κατά τη διάρκεια της εγκυμοσύνης\nΑυτή η σελίδα είναι "σκισμένη" από το προσωπικό ιστολόγιο μίας από τις Moms Internet. Αποφάσισε να μοιραστεί τα συναισθήματά της σχετικά με τη μακρά πτήση που διέπραξε κατά τη διάρκεια της εγκυμοσύνης - μια πτήση στον ωκεανό! Η συμβουλή της θα είναι χρήσιμη σε εκείνους που αποφάσισαν να περάσουν περισσότερες από 2-3 ώρες στον αέρα.\nΛίγη απογοήτευση (((


Η αλλαγή του Συντάγματος. Όροι και προϋποθέσεις... - Ιδεοπηγή }\nΗ αλλαγή του Συντάγματος. Όροι και προϋποθέσεις...\nΜαρτίου 27, 2018 απόψεις ροή\nΗ συζήτηση για την αναθεώρηση του Συντάγματος επανήλθε στο προσκήνιο.\n΄Αλλωστε ο χρόνος που απομένει μέχρι τις εκλογές μετράει πλέον αντίστροφα. Υπάρχουν σήμερα οι πολιτικές προϋποθέσεις μίας συνταγματικής αναθεώρησης; Ποιες αλλαγές του συνταγματικού κειμένου είναι εφικτές στις συνθήκες ακραίας πόλωσης που επικρατούν;


Επεισόδια στα Εξάρχεια στην πορεια για τον Ρωμανό. Τρίβουν τα χερια τους στην συγκυβέρνηση.\n2/12/2014 - 21:34μμ\nΕπεισόδια λαμβάνουν χώρα αυτή τη στιγμή στα Εξάρχεια μεταξύ διαδηλωτών και ΜΑΤ. Ένα λεωφορείο καίγεται στην οδό Στουρνάρη, αυτοκίνητα έχουν αναποδογυριστεί στην οδό Χαριλάου Τρικούπη ενώ κάδοι έχουν τυλιχτεί στις φλόγες σε διάφορα σημεία της περιοχής.\nΤα επεισόδια ξεκίνησαν μετά την πραγματοποίηση πορείας αλληλεγγύης στον Νίκο Ρωμανό, ο οποίος βρίσκεται στην 22η μέρα απεργία πείνας διαμαρτυρόμενος για το ότι δεν του εγκρίνεται εκπαιδευτική άδεια και ότι η κατάσταση της υγείας του είναι κρίσιμη.\n17 χρονια ελληνόπουλα δολοφονούνται ή λιώνουν ως ανθρώπινες ασπίδες ελεεινών του παρακράτους που εξυπηρετούν τους σχεδιασμούς των τοκογλύφων.


Πέμ, 14/05/2020 - 08:46\nYπόθεση απάτης μέσω διαδικτύου και απόσπασης χρημάτων με ψευδείς παραστάσεις διερευνά το Τμήμα Ανιχνεύσεως Εγκλημάτων Πάφου .\nΣύμφωνα με την Αστυνομία, 65χρονος Διευθυντής Εσόδων και Εσωτερικού Ελέγχου ξενοδοχείου στην Πάφο, κατήγγειλε χτες ότι στις 5.5.2020 απέστειλε με έμβασμα μέσω τραπέζης το χρηματικό ποσό των 10.614 ευρώ σε εταιρεία που εδρεύει στο Λονδίνο . Το ποσό ανέφερε στην Αστυνομία, αφορούσε επιστροφή χρημάτων για κρατήσεις που έγιναν στο ξενοδοχείο από την πιο πάνω εταιρεία για τους μήνες Απρίλιο και Μάιο του 2020.\nΣύμφωνα με την καταγγελία, ο παραπονούμενος ανέφερε πως στις 4.5.2020 έλαβε ηλεκτρονικό μήνυμα από τη συγκεκριμένη ταξιδιωτική εταιρεία και βάση του μηνύματος ενημερώνονταν για τα στοιχεία του λογαριασμού τους.\nΑργότερα την ίδια ημέρα ο παραπονούμενος ανέφερε στην Αστυνομία, ότι έλαβε νέο μήνυμα στο οποίο αναφερόταν πως θα έπρεπε να κάνει το έμβασμα σε άλλο αριθμό λογαριασμού τράπεζας παρά στον αριθμό που δόθηκε αρχικά. Αυτός ο δεύτερος εκτιμά η Αστυνομία ήταν ο χάκερ.\nΟ Διευθυντής στις 5.5.20 έμβασε το ποσό των 10.614 ευρώ στο δεύτερο λογαριασμό με αποτέλεσμα η εταιρεία στην Αγγλία ουδέποτε να λάβει τα χρήματα από την ακύρωση των κρατήσεων και εκεί διαπιστώθηκε η απάτη .\nΑπό τις περαιτέρω εξετάσεις διαπιστώθηκε κακόβουλο λογισμικό ηλεκτρονικό ταχυδρομείο. Ακολούθως ενημερώθηκε η τράπεζα και αναμένεται, όπως η τράπεζα προσπαθήσει να επιστρέψει το χρηματικό ποσό και να το παγοποιήσει στην περίπτωση που δεν έχει εκταμιευτεί από τους παράνομους.\nΓια την υπόθεση απάτης μέσω διαδικτύου αναμένεται να γίνουν επίσης εξετάσεις από το ΤΑΕ Πάφου μέσω Ιντερπόλ και της Μονάδας Καταπολέμησης Αδικημάτων Συγκάλυψης - ΜΟΚΑΣ.\nΠροσοχή από νέα απάτη: Ιδού το e-mail που στέλνουν δήθεν τα κυπριακά ταχυδρομεία\nΤα σημεία που πρέπει να προσέχετε για να διαπιστώσετε ότι πρόκειται για απάτη


MasterChef: Η Μάγκυ Ταμπακάκη έδειξε on camera την ταυτότητά της | fthis.gr\nMasterChef: Η Μάγκυ Ταμπακάκη έδειξε on camera την ταυτότητά της\nΔευτέρα 23 Απριλίου 2018, 13:00\n- Τελευταία ενημέρωση: 23/04/2018, 12:43\nΜια από τις πιο αμφιλεγόμενες παίκτριες του MasterChef, είναι σίγουρα η Μάγκυ Ταμπακάκη. Η ίδια σχολιάστηκε ιδιαιτέρως κατά τη διάρκεια του διαγωνισμού μαγειρικής για την ηλικία της, καθώς πολλοί από από τους τηλεθεατές δεν πίστευαν ότι είναι 35 ετών.\nΗ Μάγκυ απάντησε στη Φωλιά των Κου Κου στα σχόλια των χρηστών του Twitter, ενώ δεν δίστασε να δείξει στην κάμερα την ταυτότητά της. Όπως βλέπουμε λοιπόν, η πρώην παίκτρια του MasterChef είναι γεννημένη την 1η Ιουλίου του 1982. Οπότε η Μάγκυ Ταμπακάκη είναι όντως 35 ετών!\nΜΑΓΚΥ ΤΑΜΠΑΚΑΚΗ ΤΑΥΤΟΤΗΤΑ\nΜΑΓΚΥ ΤΑΜΠΑΚΑΚΗ ΗΛΙΚΙΑ


Πανέτοιμος ο Ολυμπιακός για νέα δύσκολη μάχη – Athlitiki\nΠανέτοιμος ο Ολυμπιακός για νέα δύσκολη μάχη\nΠανέτοιμος για νέα δύσκολη αποστολή ο ΟΛυμπιακός που μετά τη νίκη του επί του ΑΠΟΕΛ υποδέχεται την ΑΕΛ και θέλει να δώσει συνέχεια στις επιτυχίες με στόχο να στείλει το μήνυμα πως και φέτος κτυπά θέση στην πρώτη εξάδα.\nΟ Γιώργος Πετράκης υπολογίζει σε όλους τους παίκτες και φυσικά θέλει δεύτερη συνεχόμενη νίκη απέναντι σε ακόμη ένα δυνατό αντίπαλο. Τέτοια παιχνίδια κεντρίζουν τους “μαυροπράσινους” που μεταμορφώνονται προς το καλύτερο και πάντα είναι ανταγωνιστικοί.\nΣτο στρατόπεδο του Ολυμπιακού κρατούν το πάθος και την τακτική προσήλωση στο ματς με το ΑΠΟΕΛ όμως δεν εφησυχάζονται και επιζητούν ακόμη μεγαλύτερη βελτίωση στο ματς με την ΑΕΛ.\nΣτα θετικά είναι πως ο Αλχασάν Γουακασό ανεβαίνει και νιώθει καλύτερα, ίσως βρίσκεται στις εναλλακτικές επιλογές του Ελλαδίτη κόουτς. Είναι ποδοσφαιριστής που επενδύει πολλά ο “Τακτακαλάς”, ακόμη και για λίγα λεπτά ίσως να δώσει βοήθειες.\nΌσο αφορά την ανταπόκριση του κόσμου αναμένουν ακόμα μεγαλύτερη προσέλευση στο ΓΣΠ, με τους οπαδούς της ομάδας να έχουν “ζεσταθεί” από τη νίκη με το ΑΠΟΕΛ και να θέλουν να πανηγυρίσουν ακόμα μία.